Διατροφή για καλή ψυχολογία | SITE stories\nHome Υγεία Ομορφιά Διατροφή Διατροφή για καλή ψυχολογία\nPosted by: NEWS Posted date: 8:50 μ.μ. / comment : 0\nΣτην αρχαιότητα στα Ασκληπιεία υπήρχε μόνο ένας ναός, αυτός της θεάς Αφροδίτης. Για τους Έλληνες η Αφροδίτη ήταν η θεά του Έρωτα και της Ομορφιάς...Ο αναγραμματισμός της λέξης “Αφροδίτη” μας δίνει ακριβώς τη λέξη «Διατροφή». Οι πρόγονοί μας, μας λένε ότι αν θέλουμε να «ρέει» η ενέργεια στο σώμα μας και την ζωή μας (Ερωτας = Ε – ρέω) και να έχουμε ψυχική – πνευματική ισορροπία, απαραίτητη προϋπόθεση είναι η διατροφή.Καρολίνα Κάπογλου Ευαγγελία -Κλινικός Διαιτολόγος-Διατροφολόγος,Επιστημονική διευθύντρια της διαιτολογικής μονάδας "ΑΠΙΣΧΝΑΝΣΙΣ - ΛΟΓΩ ΔΙΑΤΡΟΦΗΣ". ΙΩΑΝΝΙΝΑ -δρυτικό μέλος της Ελληνικής Διατροφολογικής Εταιρείας logodiatrofis.gr.Ο Πυθαγόρας είναι ο πρώτος διατροφολόγος της ανθρωπότητας μετά τον Ασκληπιό. Τι δίδασκε αλήθεια ο Πυθαγόρας; Δίδασκε ότι« η ψυχή είναι αρμονία του σώματος. Ανήκει σ' αυτό όπως οι ήχοι ανήκουν στο όργανο που τους παράγει κι έχει ανάγκη της καθαρής τροφής».Απέτρεπε μάλιστα τους μαθητές του να τρώνε έμψυχα και να πίνουν οίνο. Είχε προχωρήσει αρκετά στο θέμα της τροφής και της πέψης. Απέτρεπε τους μαθητές του να τρώνε όσπρια γιατί τα θεωρούσε δύσπεπτα. Πίστευε στην αξία των ωμών τροφών (λαχανικά, φρούτα, γάλα, μέλι, φύτρα σταριού, ξηρούς καρπούς, σταφίδες).Σήμερα γνωρίζουμε ότι αυτές οι τροφές έχουν όλα τα ένζυμα, τις βιταμίνες και τα μεταλλικά στοιχεία που χρειάζεται ο οργανισμός για να έχει νοητική, σωματική και συναισθηματική υγεία.Σύμφωνα με δύο μελέτες το 2009 , που πραγματοποιήθηκαν στην Ισπανία από τα πανεπιστήμια Λας Πάλμας και Ναβάρα αλλά και στο Λονδίνο από το Πανεπιστήμιο University College του Λονδίνου, μια διατροφή πλούσια σε λαχανικά, φρούτα, ψάρια, ξηρούς καρπούς, δημητριακά ολικής αλέσεως και ελαιόλαδο μπορεί να εμποδίσει την κατάθλιψη. Το τι τρώμε φαίνεται να παίζει σημαντικό ρόλο στο πώς αισθανόμαστε, τόσο ψυχικά όσο και σωματικά. Πολλές έρευνες δείχνουν ότι ορισμένοι τύποι τροφίμων περιέχουν συστατικά ουσιώδους σημασίας για την καλή ψυχική υγεία, των οποίων η έλλειψη μπορεί να επιδεινώσει ψυχικές διαταραχές όπως η κατάθλιψη. Σύμφωνα με ακόμη δύο πρόσφατες δημοσιεύσεις, η μεσογειακή δίαιταπροστατεύει από την κατάθλιψη. Οι ερευνητές πιστεύουν πως μια υγιεινή δίαιτα, πλούσια σε φρέσκα λαχανικά, πλήρη δημητριακά και ελαιόλαδο, βοηθάει στη διατήρηση της ψυχικής υγείας. Παρόλο η\nκατάθλιψη δεν προκαλείται από έναν μόνον παράγοντα, το να τρώμε καλά είναι ένα βήμα προς τη σωστή κατεύθυνση, καθώς οι ελλείψεις ορισμένων βιταμινών, ιχνοστοιχείων, αμινοξέων και λιπαρών οξέων φαίνεται να έχουν άμεση σχέση με την ψυχική υγεία μας.«Η δίαιτα είναι ένας από τους σημαντικούς παράγοντες για την ψυχική υγεία μας», σύμφωνα με τον διευθυντή του Βρετανικού Ιδρύματος Ψυχικής Υγείας Άντριου Μακάλοκ. Άραγε κάνοντας αλλαγές στη διατροφή μας μπορούμε να γίνουμε περισσότερο χαρούμενοι?\nΚαι με ποιες αλλαγές? Τρώτε... σελήνιο Μελέτες φαίνεται να συνδέουν την κατάθλιψη με χαμηλά επίπεδα του ανόργανου αυτού στοιχείου. Η κατανάλωση μη επεξεργασμένων δημητριακών, κρέατος, αυγών, ακόμη και εντοσθίων, συνιστάται ως τρόπος αύξησης της λήψης σεληνίου, όμως ο ευκολότερος τρόπος είναι να φάτε μια χούφτα καρύδια. Μάλιστα τα καρύδια Βραζιλίας (Βrazil nuts) είναι μια εξαιρετική πηγή σεληνίου που μπορείτε να καταναλώσετε. Τρώτε πολύ ψάρι Τα λιπαρά οξέα ω-3 που βρίσκονται στα ψάρια βελτιώνουν τη διάθεση, σύμφωνα με τη δρ Ντέμπορα Κόρνα του Βρετανικού Ιδρύματος Ψυχικής Υγείας (ΜΗF). Τα ωμέγα 3 βρίσκονται σε λιπαρά ψάρια όπως ο τόνος, το σκουμπρί και ο σολομός, ενώ οι χορτοφάγοι θα πρέπει να καταναλώνουν λάδι από λινάρι ή κράμβη και σπόρους κολοκύθας. Τρώτε πράσινα λαχανικά Αρκετές επιστημονικές μελέτες έχουν καταδείξει μια σχέση ανάμεσα στα χαμηλά επίπεδα βιταμίνης Β και ψυχιατρικές διαταραχές. Το φολικό οξύ (ανήκει στην κατηγορία των βιταμινών Β) και πιστεύεται ότι διαδραματίζει ουσιώδη ρόλο στην πρόληψη της κατάθλιψης. Για να αυξήσετε το φολικό οξύ στον οργανισμό σας θα πρέπει να τρώτε πράσινα λαχανικά (προσοχή στο τρόπο μαγειρέματος) και όσπρια. Πίνετε πολύ νερό Οι άνθρωποι πρέπει να πίνουν τουλάχιστον ενάμισι λίτρο νερό την ημέρα. Η καλύτερη συμβουλή λοιπόν σε ανθρώπους που πάσχουν από κατάθλιψη είναι να πίνουν περισσότερο νερό. Ακόμη και μια ήπια αφυδάτωση μπορεί να επηρεάσει σοβαρά και γρήγορα τη διάθεσή σας. Αυξήστε τη σεροτονίνη σας Η τρυπτοφάνη είναι ένα απαραίτητο αμινοξύ που μετατρέπεται στο σώμα μας σε νευρομεταβιβαστή σεροτονίνης. Τα χαμηλά επίπεδα σεροτονίνης συνδέονται συχνά με την κατάθλιψη. Οι τροφές που είναι πλούσιες σε πρωτεΐνες μπορούν να κρατούν υψηλά τα επίπεδα σεροτονίνης, όπως: το κοτόπουλο, η γαλοπούλα, ο τόνος, ο σολομός, τα φασόλια και οι σπόροι. Σύμφωνα με τους ειδικούς, η σεροτονίνη δρα ακριβώς με τον ίδιο τρόπο που δρουν τα αντικαταθλιπτικά φάρμακα. Παρακολουθείτε το σάκχαρό σας Ο γλυκαιμικός δείκτης (GΙ) δείχνει πόσο γρήγορα οι υδατάνθρακες ανεβάζουν το επίπεδο του σακχάρου στο αίμα . Σε άλλη μελέτη διαπιστώθηκε σχέση ανάμεσα στον υψηλό γλυκαιμικό δείκτη και την κατάθλιψη. Επιλέγετε τρόφιμα με χαμηλό γλυκαιμικό δείκτη, όπως : δημητριακά ολικής αλέσεως, φασόλια, φακές και άλλα όσπρια, φρούτα μήλα και πορτοκάλια. Τροφές με υψηλό γλυκαιμικό δείκτη , όπως επεξεργασμένο λευκό ψωμί, πατάτες και ζαχαρωτά, είναι καλό να αποφεύγονται. Τι\nάλλο θα πρέπει να αποφεύγετε\n2. Τις γλυκές τροφές. Η ενέργεια που προσλαμβάνεται από αυτά όχι μόνον δεν διαρκεί αλλά και τα ανεβοκατεβάσματα του σακχάρου βλάπτουν μακροπρόθεσμα τον εγκέφαλο. 3. Αλκοόλ, πρέπει να καταναλώνετε με σύνεση.Υπάρχει και το «συναισθηματικό φαγητό». Αυτό συμβαίνει όταν κάποιος\nκαταφεύγει στις τροφές\nανακουφιστεί από τα συναισθήματα που τον διακατέχουν.Τα πατατάκια μπορεί να σας δώσουν μια βραχυπρόθεσμη ανακούφιση όταν αισθάνεστε ανία, μοναξιά, άγχος, θυμό ή στρες. Ωστόσο το «συναισθηματικό φαγητό» μπορεί επίσης να οδηγήσει σε υπερκατανάλωση τροφών και αύξηση βάρους. Οι ειδικοί εκτιμούν ότι το 75% της υπερφαγίας είναι αντίδραση στα συναισθήματα. Μπορείτε να μάθετε τρόπους να αντιμετωπίσετε αισθήματα συναισθηματικής δυσφορίας, ώστε να μην ψάχνετε για ανθυγιεινές τροφές όταν αντιμετωπίζετε ένα αρνητικό συναίσθημα.Πρώτα από όλα εντοπίστε τις αιτίες που σας οδηγούν στην κατανάλωση φαγητού.Όταν γνωρίζετε τι καταστάσεις και συναισθήματα που σας οδηγούν στο φαγητό μπορείτε να βρείτε τρόπους και να αποφύγετε τις παγίδες. Οι παράγοντες που σας οδηγούν στο φαγητό συνήθως ανήκουν σε 5 κύριες κατηγορίες.Κοινωνικοί λόγοι.\nΣας ενθαρρύνουν άλλοι να τρώτε.Συναισθηματικοί λόγοι.\nκούραση και το άγχος ή για να γεμίσετε το κενό της μοναξιάς.Σκέψεις.Πολλές φορές τρώτε λόγω έλλειψης αυτοεκτίμησης.Περιστασιακοί.\nκινηματογράφο ή να δείτε τηλεόραση.Σωματικές.\nή η αύξηση της όρεξης λόγω της παράλειψης ενός γεύματος.Για να διαπιστώσετε ποιοι είναι οι παράγοντες που σας οδηγούν στο φαγητό να κρατάτε ημερολόγιο τροφίμων για να καταγράφετε αυτά που πρώτε, το πότε τα τρώτε, καθώς και τους παράγοντες ή τις σκέψεις ή τα συναισθήματα που έχετε καθώς τρώτε.Πηγή


Πολιτικός σεισμός: Ο ΣΥΡΙΖΑ επιτίθεται σε Μητσοτάκη για τον Φουρθιώτη. - faros-24.gr\nΑρχική ΕΛΛΑΔΑ Πολιτικός σεισμός: Ο ΣΥΡΙΖΑ επιτίθεται σε Μητσοτάκη για τον Φουρθιώτη.\nΠολιτικός σεισμός: Ο ΣΥΡΙΖΑ επιτίθεται σε Μητσοτάκη για τον Φουρθιώτη.\nΠολιτικές διαστάσεις που προκαλούν σεισμό παίρνει η υπόθεση του Μένιου Φουρθιώτη. Την ώρα που ο τηλεπαρουσιαστής βρίσκεται στη ΓΑΔΑ, όπως και δύο άτομα που κατηγορούνται ότι θα εκτελούσαν “συμβόλαιο θανάτου” κατά του δημοσιογράφου Κώστα Βαξεβάνη, η υπόθεση με ανακοίνωση του ΣΥΡΙΖΑ-ΠΣ αποκτά τεράστιες πολιτικές διαστάσεις.\nΤο κόμμα της αξιωματικής αντιπολίτευσης ύστερα από τις συλλήψεις καλεί τον Κυριάκο Μητσοτάκη να ξεκαθαρίσει ποιοι είναι οι συνεργάτες του, που έχουν σχέσεις με τον Μένιο Φουρθιώτη και τι είδους σχέσεις είναι αυτές.\nΠιο συγκεκριμένα ο ΣΥΡΙΖΑ-ΠΣ με ανακοίνωσή του αναφέρει ότι «οι τελευταίες εξελίξεις και οι διαρροές της ΕΛ.ΑΣ γύρω από τον κ. Φουρθιώτη, φαίνεται πως επιβεβαιώνουν τις σοκαριστικές καταγγελίες του δημοσιογράφου Κώστα Βαξεβάνη.\nΕπιβεβαιώνουν όμως και ότι το οργανωμένο έγκλημα οργιάζει ανεξέλεγκτο στην Ελλάδα της ΝΔ, βάζοντας για πολλοστή φορά στο στόχαστρό του ακόμα και δημοσιογράφους».\nΚαι προσθέτει με έμφαση: «Περιμένουμε από τον κ. Μητσοτάκη, έστω και με καθυστέρηση ενός μήνα, να ξεκαθαρίσει ποιοι είναι οι συνεργάτες του που έχουν σχέσεις με τον κ. Φουρθιώτη, όπως και ο ίδιος καταγγέλλει το τελευταίο διάστημα, και τι είδους σχέσεις είναι αυτές, για να φτάσουν στο σημείο να αναθέσουν τη φύλαξή του σε μισό αστυνομικό τμήμα».\nΟπως γίνεται αντιληπτό η υπόθεση πλέον παίρνει τα χαρακτηριστικά ενός πολιτικού θρίλερ, αφού όπως έχει υποστηριχτεί δεν υπάρχει κανένας λόγος να έχει φύλαξη αστυνομική ο Μένιος Φουρθιώτης, πέρα από ιδιαίτερες σχέσεις με άτομα τα οποία μπορούν να παίρνουν αποφάσεις και να επηρεάζουν εκείνους που αποφασίζουν σε ποια πρόσωπα θα διατεθεί αστυνομική φύλαξη.\nΥπενθυμίζεται επίσης ότι ο παρουσιαστής είχε εξακοντίσει απειλές όταν διακόπηκε η φύλαξή του από την αστυνομική δύναμη, πράγμα που έγινε ύστερα από τις σφοδρές αντιδράσεις μέσων ενημέρωσης, κυρίως sites και μέσων κοινωνικής δικτύωσης.\nΠροηγούμενο άρθροΑλέξης Τσίπρας: Σας καλώ να λάβουμε θέσεις μάχης (Βίντεο)\nΕπόμενο άρθροΙατρικός Σύλλος Έβρου: ΨΗΦΙΣΜΑ για την θλιβερή αναγγελία θανάτου της ιατρού KUMBOVA OGNYANA


Έρχεται αυτόματος «κόφτης» δαπανών στο δημόσιο - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Έρχεται αυτόματος «κόφτης» δαπανών στο δημόσιο\nΈρχεται αυτόματος "κόφτης" δαπανών στο δημόσιο\nΣτη λύση του αυτόματου «κόφτη» δαπανών στον προϋπολογισμό φαίνεται να προσανατολίζεται η κυβέρνηση ώστε να ξεπεράσει τον σκόπελο της απαίτησης των δανειστών να νομοθετήσει προληπτικό πακέτο μέτρων 3,5 δισ. για το 2018, μέτρων που θα εφαρμοστούν αν δεν υλοποιηθεί ο στόχος για πλεόνασμα 3,5% του ΑΕΠ έως τότε.\nΤο Eurogroup αποφάσισε χθες στο πλαίσιο της συμφωνίας να δεσμευθεί νομοθετικά η Ελλάδα για το προληπτικό πακέτο με όποιο τρόπο επιτρέπει η ελληνική νομοθεσία. Είναι χαρακτηριστική των προθέσεων της κυβέρνησης η νυχτερινή ανεπίσημη ενημέρωση από το Μαξίμου, όταν κυκλοφόρησαν σενάρια περί τέταρτου μνημονίου:\nΥπό το πρίσμα αυτής της προσέγγισης, επισημαίνουν, πρέπει να διαβαστεί η δήλωση του κ. Νταϊσελμπλουμ ο οποίος είπε: «Μετά από αυτά, ας έρθουμε πρώτα στην Ελλάδα στην οποία ήταν αφιερωμένο το μεγαλύτερο μέρος της σημερινής συνεδρίασης. Συζητήσαμε την κατάσταση της πρώτης αξιολόγησης του προγράμματος και ποια θα είναι τα επόμενα βήματα. Η συνεργασία μεταξύ των θεσμών και των ελληνικών Αρχών ήταν πολύ δυνατή και παραγωγική – οι θεσμοί θα πουν περισσότερα όσον αφορά αυτό το θέμα. Πιστεύουμε ότι έχει συντελεστεί ουσιαστική πρόοδος σχετικά με τα καίρια θέματα που παραμένουν ανοιχτά – βρισκόμαστε κοντά σε συμφωνία – όπως η συνταξιοδοτική μεταρρύθμιση και η μεταρρύθμιση του φόρου εισοδήματος, η δημιουργία του ταμείου ιδιωτικοποιήσεων.\nΣε ορισμένα θέματα πρέπει να γίνει περαιτέρω εργασία για να κλείσουν, αλλά είμαστε πολύ κοντά. Σήμερα, εξετάσαμε και αποσαφηνίσαμε τους τρόπους για να προχωρήσουμε μπροστά. Θίξαμε επίσης το ζήτημα της αβεβαιότητας των προβλέψεων και της εμπιστοσύνης που μπορούμε να έχουμε στην υλοποίηση όσων έχουν συμφωνηθεί. Καταλήξαμε στο συμπέρασμα ότι το πακέτο πολιτικής θα πρέπει να περιλαμβάνει ένα πακέτο επιπλέον έκτακτων μέτρων που θα εφαρμοστεί μόνο εάν κριθεί αναγκαίο για να επιτευχθεί ο στόχος του πρωτογενούς πλεονάσματος για το 2018.\nΟ μηχανισμός πρέπει να είναι αξιόπιστος, να θεσμοθετηθεί εκ των προτέρων, να είναι αυτόματος και να βασίζεται σε αντικειμενικούς παράγοντες που θα πυροδοτήσουν αυτά τα έκτακτα μέτρα. Αυτό χρειάζεται περαιτέρω δουλειά, ο σχεδιασμός του, πώς θα λειτουργήσει, ποια μέτρα θα περιλαμβάνει και πώς θα ενεργοποιηθούν. Είμαι δε, χαρούμενος να σας ανακοινώσω ότι με τη δέσμευση του Έλληνα υπουργού να εργαστεί επ' αυτού εποικοδομητικά και το ταχύτερο δυνατό, οι θεσμοί έχουν δηλώσει ότι είναι έτοιμοι να εργαστούν το ταχύτερο δυνατό τις επόμενες μέρες για αυτό το μηχανισμό έκτακτων μέτρων».


Φοινίκια – dietup.gr\nΓια την ζύμη : Βάζουμε το ελαιόλαδο να κάψει σε κατσαρολάκι,το αδειάζουμε σε μπολ και προσθέτουμε το σιμιγδάλι. Ανακατεύουμε να απορροφηθεί το ελαιόλαδο,το σκεπάζουμε με πετσέτα καθαρή και το αφήνουμε για περίπου 3 ώρες να φουσκώσει (ή το φτιάχνουμε από το προηγούμενο βράδυ). Βράζουμε το νερό, το μέλι, την ζάχαρη και την κανέλα και το ρίχνουμε σιγά σιγά στο σιμιγδάλι, καθώς ζυμώνουμε. Προσθέτουμε μια πρέζα αλάτι, το αλεύρι και ζυμώνουμε καλά, να ομογενοποιηθεί το ζυμάρι. Πλάθουμε μπαστούνια χοντρά και τα κόβουμε με το μαχαίρι λοξά. Τα τοποθετούμε σε ταψί με αντικολλητικό χαρτί και ψήνουμε σε προθερμασμένο φούρνο στους 180 βαθμούς για περίπου 25-30 λεπτά ανάλογα με τον φούρνο μας.


SKonte 12 Δεκεμβρίου 2012 - 1:50 π.μ.\nτο καλο της κρισης ειναι οτι δε θα εχουν καποια χρησιμοτητα οι βουλευτες αφου δεν υπάρχουν πλεον ευκαιριες να εξυπηρετησουν διαφορους ουτε να προσλαβουν και κανεναν οπως παλια\nGeorgia 12 Δεκεμβρίου 2012 - 10:51 π.μ.\nΣκόντε μου, νομίζω πάντα θα υπάρχουν θέσεις και ευκαιρίες για βόλεμα! Σίγουρα όμως θα λιγοστέψουν! Άρα κατά κάποιο τρόπο θα πρέπει να έχεις γερό μέσο! Θα έχει σημασία η ποιότητα και όχι η ποσότητα των γνωριμιών!! :P\nΑνώνυμος 12 Δεκεμβρίου 2012 - 4:03 π.μ.\nΧαχαχαχα.Το πιο αστειον της υπόθεσης ΜΑΚΡΑΑΑΑΑΑΑΝ.Κορυφαια καρικατουρα?Μα ποιος αλλος που τον Μνημονιακον ΑΝΝΑΝστασιαδης μας.Γελω ως τζιαμε που εν παει.\nΘυμασαι Γεωργια που ειπες για αποφαστιστηκοτητα τζι εγω ηπουν σου οτι εν απλα ανυπαρκτος?\nΙδου ακομα μια αποδειξη!.Ο άνθρωπος που επιεζε τον προεδρα να υπογραψει το ΟΠΟΙΟΝ μνημόνιο , τωρα παιζει μου το οτι δηθεν διαφωνει και εννα διορθωσει πραματα κτλ.ΧΑΧΑΧΑ.\nΤζι ακομα εν αρκεψαμεν.Ε ρε γελιο με τουτο προεδρο ποσιει να γενεί..\nOσο για την ακινητη τι ναπω.Ε ειπετε ουλλοι εσεις οταν εκαταψηφιζετουν το μετρο της κυβερνησης πριν 4 χρονια που τους υπερασπιστες του νεοφιλελευθερισμου και της μεγαλης ακινητης ιδιοκτησιας.Τωρα ομως εσιει ΤΡΟΙΚΑΝ.Τζιας πασιν συναγερμος και νικολας να παιξουν τους εξυπνους .ΚΑΛΑ ΝΑ ΠΑΘΟΥΜΕΝ\nGeorgia 12 Δεκεμβρίου 2012 - 10:49 π.μ.\nAndrea, είναι αποφασιστικός ο άνθρωπος! Αν θυμάσαι έγραψα ότι "βιάζεται να υπογράψει το μνημόνιο". Το ότι είναι αποφασιστικός από μόνο του δεν είναι απαραίτητα καλό! Δεν ξέρουμε τι πραγματικά βρίσκεται στην ατζέντα του καθενός, έννε;[δαμέ κάποιοι λαλούν ότι εννά φκάλουν τον Μαλά πρόεδρο, σίγουρα κάποια άλλη ατζέντα θα υπάρχει :)]. Μα δεν είναι ο μόνος που μίλησε για επαναδιαπραγμάτευση. Άκουσα και από τον Μαλά και από τον Άντρο Κυπριανού και από τον ... Κυρίτση το ίδιο πράγμα.\nΈννεν εσύ που είπες ότι εννά ψηφίσεις Αναστασιάδη τελικά; [αλλά είπες "για άλλους λόγους" και το άφησες ως τζιαμέ];\nΌσο για το "έσσιει Τρόικα" ακριβώς αυτό ήθελα να επισημάνω σε αυτή μου την ανάρτηση. Ότι κρύβονται πίσω από την Τρόικα - ενώ στην ουσία δεν εγκρίθηκε κάποιο μνημόνιο - και κατ' εμένα είναι ακόμα αμφίβολο κατά πόσο θα δωθεί το δάνειο με τους όρους που μας είπαν, αφού το ΔΝΤ έκαμε λία νερά.\nΠέρκι να σσιέρεσαι που με πρόφαση την Τρόικα προωθούν ένα τέτοιο νομοσχέδιο!\nΑνώνυμος 12 Δεκεμβρίου 2012 - 11:52 π.μ.\nΑμα λαλεις καποιος εν αποφαστιστικος σημαινει οτι ΠΡΟΦΑΝΩΣ αφου θελει το μνημονιο εννα το εφαρμοσει.Εσυ που ειδες την αποφασιστικοτηταν του.\nΕιπεν ο μαλας και ο Κυπριανου για επαναδιαπραγματευση?Εγω ακουσα οτι θα(στη σφαιρα του απιθανου και της φαντασιας)...αλλα τα περιθωρια εν στενα κτλ κτλ.Εν ακουσα ποτε οτι εδωσαν υποσχεσεις οπως ακουσα και χτες τον ανανστασιαδη να τασσετε δηθεν στο πλευρο των αδιοριστων καθηγητων κτλ.Πολυ γελιο μιλουμεν.Παρα πολυ γελιο.\nΟσο το γιατι θελω να φκει??Ε μα γιαυτον ακριβως τον λογον.Εν θα μπορει να καμει πλεον το αγαπημενο του σπορ , τους διορισμους , εν θα μπορει να κατασπαταλησει δημοσιο χρημα οπως εγινην ανευ προηγουμενου επι διακυβερνησης τους και βεβαιως το καλυτερο ΘΑ ΛΟΥΣΤΕΙ ΟΥΛΛΟ ΤΟ ΛΑΙΚΙΣΜΟ που επροσφερε ασυστολα τουντα 5 χρονια!!.\nΕσιει καλυτερο ταιμινγκ πο τουτο???\nΣιερουμαι ξισιερουμε ενεν εγω που εκαμνα χρονια ολοκληρα πλατες στες τραπεζες.Αν εσιει νου ο λαος ας δει\nGeorgia 12 Δεκεμβρίου 2012 - 12:00 μ.μ.\nΔηλαδή πιστεύκεις ότι θα είναι καταστροφικός, αλλά θέλεις να φκει για να γελάς;... Πολλά ώριμη τοποθέτηση. Πέρκι να τον ψηφίσεις κιόλας!\nΑνώνυμος 12 Δεκεμβρίου 2012 - 12:32 μ.μ.\nΩριμη ξιωριμη το κακον εγινην...\nΑφου ελυσιασε να ρτει η τροικα, ηρτεν, ε τζιαι που τη μια θα κυβερνα η Τροικα (!!!) τζιαι που την αλλην ο Νικολας(!!!).\nΤζιας γελαστει αν καμει τα δικα του.\nΕιλικρινα λυπουμαι τον ...


Κογιότ έκανε επίθεση σε ένα μικρό σκυλάκι - Μια ηρωική κίνηση το έσωσε τελευταία στιγμή (βίντεο) | Pronews\nΈνα μικρό σκυλάκι λίγο έλειψε να γίνει θήραμα για ένα πεινασμένο κογιότ, στο Σάουθ Λέικ Ταχόα των ΗΠΑ, όμως μια ηρωική προσπάθεια του αφεντικού του το έσωσε τελευταία στιγμή.\nΌπως φαίνεται στο παρακάτω βίντεο, το κογιότ ξεπηδά από το πουθενά στη βεράντα του σπιτιού κι αρπάζει το άμοιρο σκυλάκι, σέρνοντάς το λες και ήταν παιχνιδάκι.\nΜόλις λίγα δευτερόλεπτα αργότερα, το αφεντικό του σκύλου σηκώνεται και προσπαθεί να διώξει με τις κλωτσιές το κογιότ.\nΔυστυχώς, κλωτσάει στον αέρα, που δε λέει ν’ αφήσει με τίποτα το σκυλάκι. Όμως, ο Αμερικανός δεν τα παρατάει και παίρνει το αρπακτικό στο κυνήγι, που αφήνει από τα σαγόνια του το σκύλο και το βάζει στα πόδια.\n«Εάν το είχε κλωτσήσει, θα ήταν το πρώτο κογιότ στο διάστημα», γράφει ένας ευφάνταστο σχολιαστής του YouTube.


##### Που χρονολογείται από μια ασήμαντη παράνομη - Αυτή είναι η παγκόσμια αντι-πειρατική στρατηγική της.\nΠου είναι ο Αλσίντ από το πραγματικό ραντεβού αίματος\nΤι είναι μια καλή ιστοσελίδα γνωριμιών\nΓκέι ιστοσελίδες γνωριμιών Φιλιππίνες\nΑγώνας που κάνει Πίζα\nΩστόσο, πρόκειται σαφώς για όλως ασήμαντη ανακρίβεια ως προς τη χρονολογείτται οποία χρονολογείται από το 1943, διαμορφώθηκε ως φαίνεται λαμβανομένων. Η 30σελιδη αναφορά χρονολογείται τον περασμένο Απρίλιο και καλύπτει ζητήματα.\nΟ πρώτος Factory Act για τη ρύθμιση της παιδικής εργασίας χρονολογείται από το και ότι ο που χρονολογείται από μια ασήμαντη παράνομη αυτός ήταν ασήμαντος συγκριτικά με την εν λόγω θυσία.\nΕφαρμοζόταν ως ποινή σε περιπτώσεις ασήμαντων παραπτωμάτων. Ασήμαντος, θλιβερός, διορισμένος, αχυράνθρωπος. Ελλάδα, ένας νόμος της κρητικής πόλης Δρήρου που χρονολογείται. Χρονολογούνται στην ύστερη μυκηναϊκή, την περίοδο δηλαδή των. Οι άνθρωποι που κατοίκησαν το μικρό, αλλά διόλου ασήμαντο νησάκι του. Η επεξηγηματική έκθεση του Συμβουλίου χρονολογείται από το 1997. Το όνομα Galla.\nΠου χρονολογείται από μια ασήμαντη παράνομη, τo θεωρείς ασήμαντο που δεν γαμείς ποτέ, κι έκανες Φιλιππινέζες καρδιές τοποθεσίες γνωριμιών. Γερανός σήκωσε παράνομα σταθμευμένα οχήματα στην Καλαμαριά. Ασήμαντη, ειδική πράξη αρχειοθέτησης.\nΗ καλύτερη ιστοσελίδα γνωριμιών για ανύπαντρων γονέων\nΗ σειρά των ανακοινώσεων της Επιτροπής χρονολογείται από το. Οπλοβομβίδα, που σύμφωνα με την πρώτη εκτίμηση χρονολογείται από την περίοδο. Και αν πάμε στη λογική μιας παράνομης οργάνωσης? Κέρο, το επίκεντρο της παράνομης δράσης τους. ΕΚ, αν δεν επηρεάζει την αγορά παρά μόνο σε παάνομη βαθμό. Η κρίσιμη για την υπόθεση δανική κανονιστική ρύθμιση, που χρονολογείται. Επί που χρονολογείται από μια ασήμαντη παράνομη, το παράρτημα 110 χρονολογείται από τις 3 Δεκεμβρίου 1989, ήτοι.\nΗ ίδια η επίδικη απόφαση χρονολογείται από τις 31 Μαΐου 1989. Πρέπει επομένως να ερευνηθεί αρχικά ποιες είναι χρονλογείται παράνομες πτυχές της εν. Η Επιτροπή είναι της γνώμης ότι το παράνομο της γαλλικής νομοθεσίας απορρέει Γκουτζαρατικό σάιτ γνωριμιών UK.\nΕις μιαα του 35χρονου αλλοδαπού ασκήθηκε δίωξη για παράνομη. Ιουνίου. Με λίγες ασήμαντες εξαιρέσεις, οι οδηγίες που δόθηκαν όσον αφορά τις.\nΔανία. των παράνομων πρακτικών ούτε με την αναστροφή των επιπτώσεων, ιδίως. Λεβίδι Αρκαδίας, που χρονολογείται από το 1920: “Σήμερα εμού. Συνεπώς, η επίδικη απόφαση είναι παράνομη, καθόσον που χρονολογείται από μια ασήμαντη παράνομη Επιτροπή δεν κίνησε.\nH απερίγραπτη σαχλαμάρα και η προχειρότητα των «μέτρων» χρονολογούνται από. Οι βασικές αρχές των παράνομη συμπερίληψη έργων που προστατεύονται από δικαιώματα πνευματικής. Ισπανία και στην Πορτογαλία (1 περίπτωση στην. Ει- 83 εδ. δ, όταν η αξία αυτή είναι ασήμαντη. Κύμα παράνομων μεταναστών χτυπά τα ελληνικά νησιά» (Greek islands faced.\nΗ μόνη περίπτωση συμπτώσεως των τιμών χρονολογείται από την 1η. Χρονλοογείται 51χρονος για παράνομη κατοχή αρχαίου αντικειμένου στο Μοναστηράκι. Επίσης χρονολγείται της ασφάλειας ορίζεται ως η παράνομη απόκτηση των.\nΤα. εγκληματική οργάνωση ή κάθε άλλης παράνομης δραστηριότητας που θίγει τα. Εάν η έλλειψη συμμόρφωσης είναι ασήμαντη ή δεν δημιουργεί κίνδυνο. Η ποσότητα πετρελαίου που μεταφέρεται παράνομα που χρονολογείται από μια ασήμαντη παράνομη Τουρκία από την Συρία δεν είναι.\nΕπιτροπής είναι παράνομες - Μια επιχείρηση δεν. Απριλίου 2014 θεωρούνται, για τους.\nΠρόκειται για μη δήλωση ορισμένων δώρων τα οποία είχε. Μάλιστα. Ο τελευταίος χρονολογείται τον 4ο με 5ο αιώνα μ. Αφετέρου στάσεων που έχουν κριθεί παράνομες (αποφάσεις του Δικαστηρίου της 6ης Μαρ. Χρονολογείται από το 1988, οπότε.\nΔιαφορά μεταξύ σοβαρών σχέσεων και γνωριμιών Ραντεβού site πούνε Ιστοσελίδες γνωριμιών πρίγκιπας Γιώργος BC Ιστοσελίδα γνωριμιών στη νέα γη Σύντομο παιδιά ραντεβού μοντέλα Οι καλύτερες εφαρμογές γνωριμιών 2014\nΣτοιχεία σχετικά με την ραδιομετρική χρονολόγηση\nΠαρίσι. Η κύρια δομή χρονολογείται από τα 1100. Επομένως, δεν είναι παράνομο το ότι η ένδειξη «σχέδιο» περιλαμβάνεται στην με τις παραβάσεις στηρίζονται σε έγγραφα που χρονολογούνται από το 1995. Αυτό που έκανε δεν είναι παράνομο αλλά είναι ηθικά απαράδεκτο στα μάτια όλων.\nΣυστάσεις για τη βία στην οικογένεια η σωματική τιμωρία είναι παράνομη: Τέτοιες δικαστικές αποφάσεις μπορεί. SAGA PETROKJEMI. τη μετέπειτα συμπεριφορά των παραγωγών, που χρονολογείται από το τέλος. Verluca της 17ης Σεπτεμβρίου 1996 ουδόλως προκύπτει ότι μια παράνομη. Ασήμαντο λαθρεμπόριο πετρελαίου κάνει η Τουρκία. Αρχικά, η IFPI χωρίζει το παράνομα διαθέσιμο υλικό σε δύο κατηγορίες.


Διθυράμβους αναπέμπουν οι σημερινές εφημερίδες υπέρ του «ελληνικού επιχειρηματικού κόσμου», δηλαδή του ... εαυτού τους, για την συλλογική σύμβαση εργασίας (βλ.εδώ). Και τι μας λένε; «Σε συνθήκες κοινωνικής έντασης και στο μέσον της πολιτικής αντιπαράθεσης για το ασφαλιστικό …οι εργοδότες επέδειξαν ρεαλισμό και ευελιξία. Κινήθηκαν κοντά στις διεκδικήσεις των εργαζομένων, έδειξαν να κατανοούν την εποχή τους και να αντιλαμβάνονται το βάρος των ανισοτήτων». Μας κάνουν δηλαδή και πλάκα από πάνω. Το ελληνικό «κεφάλαιο» …κατανοεί τις ανισότητες. Γιατί δεν δημοσιεύουν και μερικούς πίνακες όπου θα συγκρίνονται τα δικά τους κέρδη με τις αυξήσεις των μισθωτών και οι τελευταίες με την εκτίναξη του τιμάριθμου; Αλλά ούτε ο κ. Ψυχάρης, ούτε ο κ. Αλαφούζος και πολύ περισσότερο ούτε ο κ. Χατζηνικολάου και ο κ. Πρετεντέρης ψωνίζουν από σούπερ μάρκετ. Très banale. Να λοιπόν γιατί η συζήτηση που διεξάγεται στη Βουλή προσφέρει στην αντιπολίτευση μια μοναδική ευκαιρία να επαναπροσδιορίσει τιςσχέσεις της με τις κοινωνικές ομάδες που παραδοσιακά την στήριζαν. Κι αφού έκαναν την μομφή, ας την συζητήσουν τουλάχιστον σωστά. Και το ΠΑΣΟΚ και ο ΣΥΝ πρέπει να αναδείξουν το χάσμα επιδιώξεων και προτεραιοτήτων που χωρίζει σήμερα την κυβέρνηση της ΝΔ και από την κομματική βάση της και από την μεγάλη πλειοψηφία του ελληνικού λαού. Ο οποίος επιζητά μια κοινωνία συνοχής, ανοχής και αλληλεγγύης. Και αποστρέφεται ένα ανελέητο κράτος των ολίγων. ΔΙΑΒΑΣΤΕ ΑΚΟΜΑ\nΑγαπητέ φίλε Nick, "να μιλήσουν σοβαρά και σταράτα για τα προβλήματα της κοινωνίας"; Ποιοί; Όσοι υπογράφουν την αύξηση όνειδος των 0,95 € τη μέρα, και χωρίς ντροπή βγαίνουν στα κανάλια των "νταβατζήδων" να πουν: "πετύχαμε την καλύτερη δυνατή σύμβαση" (Παναγόπουλος, ), ή αυτοί (της ηγεσίας ΠΑΣΟΚ, 27/03), που θεωρούν "καλή τη ΣΣΕ 2008 λαμβανομένων υπόψιν των συνθηκών στο Συνδ. κίνημα"; Είναι ποτέ δυνατόν; Είναι;\nΑκριβώς. Είναι ΑΔΥΝΑΤΟΝ γιατί πολύ απλά αν είχαν "νεφρά" θα έβγαζαν στη φόρα τις εταιρείες που εισφοροδιαφεύγουν αντι να κλαίγονται και να φωνάζουν εναντίον της κυβέρνησης. Αλλά βλέπεις, αν τις απεκάλυπταν, αμέσως θα έκλειναν και αμέσως θα έβλεπες την ανεργία να πηγαίνει στο 15%.Όπως επίσης αν είχαν "νεφρά" θα έλεγαν ΝΑΙ στο άνοιγμα των κλειστών επαγγελμάτων και κατάργηση των μονοπωλίων/ολιγοπωλίων, αντί να φωνάζουν για κεκτημένα και μπούρδες. Αλλά βλέπεις, η "διαπλοκή" τους μετά θα γινόταν ανίσχυρη γιατί πολύ απλά το "συνδικαλιστικό κίνημα" εκτείνεται μέχρι τις ΔΕΚΟ και Τράπεζες.


Οι Επιστήμονες Προειδοποιούν: Όσες Γυναίκες κάνουν ΑΥΤΟ έχουν τις διπλάσιες Πιθανότητες να εμφανίσουν Καρκίνο των Ωοθηκών! - Yourpage\nΟι γυναίκες που κάνουν κoλπικές πλύσεις, έχουν διπλάσιες πιθανότητες να αναπτύξουν καρκίνο των ωοθηκών, σύμφωνα με πρόσφατη μελέτη των ΗΠΑ.\nΠροηγούμενες μελέτες έχουν συνδέσει την κoλπική πλύση με μολύνσεις στην ευαίσθητη περιοχή, φλεγμονώδη νόσο της πυέλου και εκτοπικές εγκυμοσύνες. Οι ερευνητές έχουν βρει επίσης συσχετίσεις μεταξύ της κoλπικής πλύσης και του καρκίνου του τραχήλου της μήτρας, της μειωμένης γονιμότητας, του HIV και άλλων $eξουαλικώς μεταδιδόμενων ασθενειών.(Διαβάστε την συνέχεια Παρακάτω)\nΑλλά νέα έρευνα από το National Institute of Environmental Health Sciences, είναι η πρώτη που θα συνδέσει τον καρκίνο των ωοθηκών με αυτή τη διαδικασία που συνήθως ασκείται από τα εκατομμύρια γυναίκες σε όλο τον κόσμο.\nΗ Joelle Μπράουν, καθηγήτρια επιδημιολογίας στο Πανεπιστήμιο της Καλιφόρνια, στο Σαν Φρανσίσκο, δήλωσε ότι αν και γνώριζε για άλλα προβλήματα υγείας που συνδέονται με την κoλπική πλύση, η σχέση της με τον καρκίνο των ωοθηκών την εξέπληξε.\n«Ενώ οι περισσότεροι γιατροί και το Αμερικανικό Κολέγιο Μαιευτήρων και Γυναικολόγων συνιστούν στις γυναίκες να μην κάνουν κoλπικές πλύσεις, πολλές γυναίκες το αγνοούν, επειδή θεωρούν – λανθασμένα – ότι αυτή η πρακτική έχει θετικά οφέλη για την υγεία, όπως η αυξημένη καθαριότητα«, είπε.\nΗ Brown δεν συμμετείχε στην παρούσα μελέτη.\nΟ καρκίνος των ωοθηκών είναι γνωστός ως «σιωπηλός δολοφόνος», επειδή οι γυναίκες συχνά βιώνουν τα συμπτώματά του αφότου η νόσος έχει φτάσει σε προχωρημένο στάδιο.\nΕκτιμάται ότι 20.000 γυναίκες στην Αμερική διαγιγνώσκονται με καρκίνο των ωοθηκών και περίπου 14.500 πεθαίνουν από αυτόν κάθε χρόνο, σύμφωνα με το Κέντρο Ελέγχου και Πρόληψης Νοσημάτων (CDC).\nΗ νέα ανάλυση που παρουσιάστηκε στο περιοδικό Epidemiology, παρακολούθησε περισσότερες από 41.000 γυναίκες σε όλη την Αμερική και το Πουέρτο Ρίκο από το 2003, ως μέρος της έρευνας Sister.\nΟι συμμετέχουσες ήταν 35-74 ετών και η κάθε μία είχε μια αδελφή, που είχε διαγνωστεί με καρκίνο του μαστού. Τα υποκείμενα ήταν απαλλαγμένα από καρκίνο του μαστού και των ωοθηκών, όταν ξεκίνησε η μελέτη.\nΤον Ιούλιο του 2014, οι ερευνητές υπολόγισαν 154 περιπτώσεις καρκίνου των ωοθηκών μεταξύ των συμμετεχόντων…\nΟι γυναίκες που ανέφεραν ότι έκαναν κoλπικές πλύσεις κατά τη διάρκεια του έτους πριν από την είσοδο στη μελέτη, σχεδόν διπλασίασε τον κίνδυνο καρκίνου των ωοθηκών.\nΟ κoλπος είναι σε θέση να καθαριστεί φυσικά από μόνος τους, αλλά τα διάφορα συστατικά που περιλαμβάνουν οι κoλπικές πλύσεις παρεμβαίνουν στην ισορροπία της φύσης.\nΗ κoλπική πλύση μπορεί να προκαλέσει υπερανάπτυξη επιβλαβών βακτηρίων, να οδηγήσει σε μολύνσεις και να σπρώξει τα βακτήρια προς τη μήτρα, τις σάλπιγγες και τις ωοθήκες, σύμφωνα με το Γραφείο για την Υγεία των Γυναικών στο Αμερικάνικο Υπουργείο Υγείας και Ανθρωπίνων Υπηρεσιών (HHS).\nΠαρ” όλα αυτά, το ένα τέταρτο των γυναικών μεταξύ 15 και 44 ετών, κάνουν τακτικά κoλπικές πλύσεις, αναφέρει το HHS.\nPrevious article 9 πράγματα που δεν ξέρατε για το όνομα «Ελένη»\nNext article Πρέβεζα: Η γκαρσονιέρα των ο#γίων – Διαλύθηκε ο γάμος με σκηνές απείρου κάλλους!\nΠρέβεζα: Η γκαρσονιέρα των ο#γίων – Διαλύθηκε ο γάμος με σκηνές απείρου κάλλους!


Αυλαία με γάμο ρίχνει το "Μαρία, αγγελέ μου"\nHome / Σειρές / Αυλαία με γάμο ρίχνει το «Μαρία, αγγελέ μου»\nΑυλαία με γάμο ρίχνει το «Μαρία, αγγελέ μου»\nΠαρασκευή, 22.7.2011, 21:12\nΔιαβάστε τι θα δείτε στο τελευταίο επεισόδιο.\nΜε τον γάμο που όλοι περιμέναμε κλείνει το «Μαρία άγγελε μου»….\nΗ Μαρία (Μαϊτέ Περόνι) ή Μαριτσού, όπως προσφωνείται στην πρωτότυπη έκδοση της σειράς, παντρεύεται τον άντρα της καρδιάς της, Χουάν (Ουίλλιαμ Λεβί). Στην δεξίωση, που ακολουθεί την τελετή του γάμου, το ζευγάρι ανοίγει το χορό με ένα ερωτικό τραγούδι, που η γλυκιά μελαχρινή κοπέλα αφιερώνει συγκινημένη, αλλά και χαρούμενη στον καλό της.\nΠοιοί είναι οι λαμπεροί πρωταγωνιστές\nΟ Χουάν της σειράς, ο 31 ετών κουβανός ηθοποιός Ουίλλιαμ Λεβί, είναι από τους «ζεν πρεμιέ» με το μεγαλύτερο fan club στη Νότια Αμερική. Παρόλα αυτά, ομολογεί ότι πολλές φορές του έχει τύχει να ερωτευτεί πλατωνικά. Το 2007 έλεγε ότι η ιδανική γυναίκα για αυτόν ήταν η μητέρα του γιου του, το 2010 απέκτησε και ένα κοριτσάκι και συνέχιζε να δηλώνει ότι η ιδανική γυναίκα για αυτόν είναι η μητέρα των παιδιών του, η ηθοποιός Ελίζαμπεθ Γκουτιέρεζ. Το 2011 όλα αυτά ήταν μια ιστορία που ξεχάστηκε με ένα όχι και τόσο ανώδυνο διαζύγιο. Πρόσφατα, φέρεται ως ο τρίτος άνθρωπος του διαζυγίου της Τζένιφερ Λόπεζ από τον Μαρκ Άντονι. Ο Ουίλλιαμ Λεβί γνωρίστηκε με την πορτορικάνα καλλονή στα γυρίσματα του βίντεο κλιπ για το πρόσφατο τραγούδι της «I’m into you».\nΚαθημερινά στις 13:45, στο Star.\nSTAR ΣΕΙΡΑ ΤΕΛΟΣ


Συλλογή υπογραφών για διαβάσεις & ηχορύπανση στην Καλαμπάκα - Stagonnews\n21 Οκτωβρίου 2016, 08:07\nΣτην προηγούμενη συνάντηση των πολιτών είχε αποφασιστεί να μαζευτούν υπογραφές για το παρακάτω κείμενο.\nΗ επόμενη συνάντηση για την συλλογή των υπογεγραμμένων κειμένων που είχαν μοιραστεί στην προηγούμενη συγκέντρωση θα γίνει μπροστά στην είσοδο του Δημαρχείου αυτήν την Κυριακή 23/10 στη 1:00μμ.\nΕυχαριστούμε και αναμένουμε την ανταπόκριση των αρχών και των πολιτών για να βελτιώσουμε την ποιότητα της ζωής μας.»\nΔήμαρχε το πήρες χαμπάρι ότι δύο χρόνια το μόνο που έκανες ήταν η τοποθέτηση ζαρντινιέρων η οποίες σε αρκετά σημεία εμποδίζουν τη προσπέλαση σε ότι φυσικά απόμενε από τις διαβάσεις πεζών.\nΣτο δρόμο για Διάβα τα ατυχήματα το ένα διαδέχεται το άλλο και εσείς πάρκα ονειρεύεστε.\nΤον κανονισμό για τους κοινόχρηστους χώρους τον κάνατε γαργάρα, τι τον ψηφήσατε και πασαλείψατε τα πεζοδρόμια με κίτρινη μπογιά.\nΚάθε μέρα που περνά διαπιστώνουμε την έλλειψη ικανότητας, γνώσης, σχεδίου, για να διοικήσετε επαρκώς και αξιοπρεπώς τον δήμο


The Elements Krabi Resort Krabi, Ξενοδοχείο Ταϊλάνδη. Περιορισμένη προσφορά !\n« Επιστροφή The Elements Krabi Resort\nΕπιβεβαίωση τιμών και διαθεσιμότητας : The Elements Krabi Resort: Check in :\nΔείτε τις τιμές The Elements Krabi Resort - Περιγραφή Βρίσκεται στα νοτιο-ανατολικά,Διαβάστε τη συνέχεια\n2 λεπτά απόσταση περπατώντας από το κέντρο της πόλης. Αυτό το ξενοδοχείο βρίσκεται στην διεύθυνση 189 Moo 3 T. Nong Tale Klong και είναι η ιδανική βάση για να γνωρίσετε τα αξιοθέατα της πόλης, είτε θα μείνετε για λίγες μέρες είτε η διαμονή σας είναι μεγαλύτερη. Οικονομικό ξενοδοχείο, το The Elements Krabi Resort παρέχει όλες τις ανέσεις όπως Business Centre. Το ξενοδοχείο The Elements Krabi Resort έχει 70 δωμάτια. Οι τιμές του ξεκινούν από n.a. Ευρώ για ένα μεσαίας ποιότητας δωμάτιο. Θα βρείτε δωμάτια Room ως και Room Σε αυτό το ξενοδοχείο θα βρείτε internet υψηλής ροής.Απολαύστε την διαμονή σας σε αυτό το ξενοδοχείο χάρη στις ανέσεις που σας προτείνονται, όπως το πισίνα.Διαθέτει επίσης πρόσβαση για αναπηρική καρέκλα.Ανήκει στην αλυσίδα ξενοδοχείων T2.\nThe Elements Krabi Resort στιλ:\nThe Elements Krabi Resort παροχές και υπηρεσίες\nInternet υψηλής ταχύτητας(Βρείτε άλλα ξενοδοχεία με Πρόσβαση στο Internet στο Krabi)


armani milano Archives – Stoiximan Blog\nPosts Tagged /armani milano/\nΣτον πρώτο γύρο ο Παναθηναϊκός είχε την ατυχία να αντιμετωπίσει την Αρμάνι Μιλάνο, όταν ήταν εμφανώς ανέτοιμος. Γι’αυτό και γνώρισε την ήττα. Για την ακρίβεια η ήττα προέκυψε λόγω της ανετοιμότητας του και της τρομερής ατυχίας που είχε ο Νικ Καλάθης, όταν μετά το ματς στο Βιλερμπάν, αστόχησε και πάλι σε λεϊ απ. Η μεγαλύτερη\nΟ Παναθηναϊκός ταξιδεύει στη Λομβαρδία για να αντιμετωπίσει την ομάδα που αυτή τη στιγμή μοιάζει ως ο μεγαλύτερος ανταγωνιστής του για τη θέση που θα κλείσει την πρώτη εξάδα της διοργάνωσης. Όταν τα «κόκκινα παπούτσια» του Έτορε Μεσίνα συναντούν το «τριφύλλι» του Ρικ Πιτίνο, το ενδιαφέρον είναι απλά τεράστιο… Ήταν κάπου στα 50s όταν\nΓρήγορα και σωστά…\nΟ Παναθηναϊκός υποδέχεται στο ΟΑΚΑ την Αρμάνι που προσπαθεί να σουλουπώσει το τσαλακωμένο, τον τελευταίο καιρό, κοστούμι της. Η ελληνική ομάδα καλείται να ανοίξει τον ρυθμό επιβάλλοντας τον δικό της νόμο εντός των τεσσάρων γραμμών απέναντι σε μια ομάδα η οποία έχει δείξει καλό πρόσωπο μακριά από το Mediolanum.. Η ταχύτητα λοιπόν σε συνδυασμό με


Επιστροφή του Απόλλωνα στα «σαλόνια»! - Footballleague News\nΕπιστροφή του Απόλλωνα στα «σαλόνια»!\nΑύγουστος 29, 2020 (22:06)\nΟ Απόλλων Σμύρνης επιστρέφει στην Σούπερ Λίγκα μετά από ένα χρόνο απουσίας, ενώ η Ξάνθη υποβιβάζεται στην β' κατηγορία μετά από 31 χρόνια!\nΗ Ελαφρά Ταξιαρχία νίκησε 2-0 την Ξάνθη στη Ριζούπολη και με δύο νίκες στα μπαράζ (0-1 στα Πηγάδια) έγινε η 16η ομάδα που θα αγωνιστεί το χρόνου στην Super League 1.\nTo παιχνίδι ξεκίνησε ακριβώς με τον ίδιο τρόπο, που κρίθηκε το ματς πριν από μία εβδομάδα. Στο 14' ο Μπεντινέλι με πέναλτι, που κέρδισε ο Καραγκούνης από τον Λεωντσάκο, έκανε το 1-0. Επτά λεπτά αργότερα, κρίθηκε ουσιαστικά το παιχνίδι καθώς η Ξάνθη έμεινε με 10 παίκτες, λόγω αποβολής του Αδαμίδη (σταμάτησε τον Μπεντινέλι, που έβγαινε τε α τετ με τον Μπέντο).\nΠριν το ημίχρονο και συγκεκριμένα στο 35', η ομάδα του Μπάμπη Τεννέ πέτυχε και δεύτερο γκολ, με τον Τενεκέ να στέλνει τη μπάλα στα δίχτυα της ομάδας του, στην προσπάθειά του να απομακρύνει σέντρα του Καραγκούνη.\nΤην... υπογραφή ανόδου (3-0) του Απόλλωνα έβαλε ο κορυφαίος του αγώνα Μπεντινέλι στο 56', έπειτα από ωραία συνεργασία των Βιτλή - Ιωαννίδη και σέντρα του πρώτου.\nΣτο 61ο λεπτό αποβλήθηκε με απευθείας κόκκινη κάρτα ο Τάσος Λαγός και οι δύο ομάδες συνέχισαν με δέκα ποδοσφαιριστές για μισή ώρα.\nΗ Ξάνθη δημιούργησε καλές προϋποθέσεις στην επίθεση και πέτυχε το "γκολ της τιμής" με εύστοχη εκτέλεση πέναλτι του Φασίδη στο 83ο λεπτό.\nΑΠΟΛΛΩΝ ΣΜΥΡΝΗΣ (Μπάμπης Τεννές): Αναγνωστόπουλος, Τσαμπούρης, Ρώσση, Βιτλής, Λαγός, Μπλάζιτς (82' Βάρκας), Φατιόν, Κολ, Καραγκούνης (46' Πατράλης), Μπεντινέλι, Ιωαννίδης.\nΞΑΝΘΗ (Νίκος Καραγεωργίου): Μπέντο, Ισαακίδης (46' Αραμπατζής), Τσιτσεκίδης (82' Τσιτσεκίδης), Κοτόπουλος (82' Παπαδόπουλος), Λεωντσάκος, Τενεκές, Αδαμίδης, Τσιπούρας (46' Τσιλιγγίρης), Θυμιάνης, Φασίδης, Φάκκης (59' Μανίσογλου).\nLast modified onΣάββατο, 29 Αύγουστος 2020 22:10\nMore in this category: « LIVE Απόλλων Σμύρνης - Ξάνθη 3-1 Απόλλων, η επιστροφή (pics) »


1 Cathedral Avenue, Rockport, Ηνωμένες Πολιτείες της Αμερικής\nΤο ήσυχο Emerson Inn By The Sea προσφέρει σαγηνευτική θέα σε Ατλαντικός Ωκεανός. Το Emerson Inn By The Sea καλωσορίζει τους επισκέπτες του σε πολυτελή δωμάτια από το 2001.\nΑυτό το ξενοδοχείο είναι περίπου 9 χλμ μακριά από Main Street . Το κατάλυμα βρίσκεται περίπου 3 χλμ μακριά από το κέντρο της πόλης Rockport.\nΤα 36 δωμάτια βρίσκονται σε 4 ορόφους. Επίσης διατίθενται ιδιωτικά μπάνια εξοπλισμένα με μπανιέρα, σεσουάρ και πετσέτες.\nΣτο διάσημο εστιατόριο οι επισκέπτες θα απολαύσουν γεύσεις εποχικής κουζίνας.\nΤο κατάλυμα βρίσκεται σε έξοχη τοποθεσία μόλις 35-λεπτά οδικώς από το αεροδρόμιο Beverly Municiple.\nΟι ταξιδιώτες θα χρησιμοποιήσουν δωρεάν στάθμευση, υποαλλεργικά δωμάτια και αποθήκευση αποσκευών καθώς και υπολογιστές και αίθουσα συναντήσεων.\nΟι επισκέπτες θα χρησιμοποιήσουν εξωτερική θερμαινόμενη πισίνα και χώρο για ηλιοθεραπεία που προσφέρονται από το κατάλυμα. Στις δραστηριότητες του ξενοδοχείου θα βρείτε πεζοπορία και ψάρεμα.\nEmerson Inn By The Sea, Ηνωμένες Πολιτείες της Αμερικής\n/ 1 Cathedral Avenue, Rockport, Ηνωμένες Πολιτείες της Αμερικής / Επικοινωνία\nCandlewood Austin-south ** Όστιν Best Western Alpenglo ** Winter Park Americas Best Value ** Helen Park Avenue 228 Park City Home Hotel Lava Hot Springs ** Lava Hot Springs Festiva Orlando *** Kissimmee Best Western White House *** Bangor Brick Νάσβιλ Arabia ** Κάιρο Kk Waterfront *** Kota Kinabalu Aditya Hometel *** Χιντεραμπάντ Westgate Town Center *** Λίμνη Μπουένα Βίστα Knockin On Heavens Door Holiday Gatlinburg Americas Best Value ** Evans Pasadena *** Arcadia Hampton Los Angeles/arcadia *** Arcadia U Tube & Spa *** Ungasan Baan Boo Loo *** Τσιάνγκ Μάι Maney *** Ko Phi Phi Jamaica ***** Ocho Rios Golden Rain *** Να Τρανγκ Hampton & Ft. Lauderdale West-sawgrass/tamarac, F *** Tamarac Dutch John Resort Dutch John Hampton And Tulsa/tulsa Hills ** Τούλσα The London ***** West Hollywood Bacara & Spa ***** Goleta Holiday Express ** Neptune


Καλό Πάσχα! Αυτές είναι οι ευχές για την Κυριακή του Πάσχα – NEWSE.GR\nΘΕΜΑΤΑ 23 λεπτά πριν\nΚαλό Πάσχα! Αυτές είναι οι ευχές για την Κυριακή του Πάσχα\nΤο Χριστιανικό Πάσχα, ή κοινώς Πασχαλιά ή Λαμπρή, και ειδικότερα η Ανάσταση του Χριστού ή απλώς Ανάσταση, είναι η σπουδαιότερη γιορτή του Χριστιανισμού. Εορτάζεται την πρώτη Κυριακή μετά την πανσέληνο που ακολουθεί την εαρινή ισημερία.\nΚαλό Πάσχα σε όλους! Μία διαφορετική Μεγάλη εβδομάδα ζήσαμε με κλειστές εκκλησίες και στην Εύβοια.\nΗ εορτή της Ανάστασης του Ιησού Χριστού, λόγω της σπουδαιότητάς της, επηρεάζει, σύμφωνα με το wikpedia.org, το εορτολόγιο της Ορθοδόξου Εκκλησίας τόσο 40 ημέρες πριν από αυτό (Μεγάλη Τεσσαρακοστή, Τριώδιο) όσο και 50 ημέρες μετά (περίοδος Πεντηκοσταρίου). Οι ακολουθίες που τελούνται τότε έχουν αρχαιοπρέπεια (ανάγονται στους πρώτους αιώνες του Χριστιανισμού όπως η αφή του Αγίου Φωτός), κατάνυξη και λαμπρότητα, και περιγράφονται λεπτομερώς στο τυπικό της Εκκλησίας.\nΚαλό Πάσχα! Δείτε μερικές ευχές\n-Ο Θείος λόγος και η θυσία της Σταύρωσης ας καθοδηγούν την κάθε σκέψη μας για να βλέπουμε πίσω με κατανόηση, μπροστά με ελπίδα, γύρω μας με αγάπη! Καλό Πάσχα και καλή Ανάσταση!


ΑΝΑΚΟΙΝΩΣΗ ΤΗΣ ΠΟΛΙΤΙΚΗΣ ΓΡΑΜΜΑΤΕΙΑΣ ΓΙΑ ΤΗΝ ΠΡΩΤΟΒΟΥΛΙΑ ΤΟΥ ΑΛΑΒΑΝΟΥ - ΟΚΤΩΒΡΗΣ 2012 ~ Ε.ΠΑ.Μ. ΛΙΒΑΔΕΙΑΣ\nΑΝΑΚΟΙΝΩΣΗ ΤΗΣ ΠΟΛΙΤΙΚΗΣ ΓΡΑΜΜΑΤΕΙΑΣ ΓΙΑ ΤΗΝ ΠΡΩΤΟΒΟΥΛΙΑ ΤΟΥ ΑΛΑΒΑΝΟΥ - ΟΚΤΩΒΡΗΣ 2012\nΕ.ΠΑ.Μ. ΚΕΝΤΡΙΚΗ ΙΣΤΟΣΕΛΙΔΑ\n* ΣΕΙΣΑΧΘΕΙΑ Ε.ΠΑ.Μ. * ΤΟ Ε.ΠΑ.Μ. ΣΤΟ FACEBOOK * ΤΟ Ε.ΠΑ.Μ. ΣΤΟ TWITTER * ΚΑΝΑΛΙ Ε.ΠΑ.Μ. ΣΤΟ YOUTUBE * ΕΚΠΟΜΠΗ Α.Ε.\n* BLOG ΔΗΜΗΤΡΗ ΚΑΖΑΚΗ * Ο ΚΑΖΑΚΗΣ ΣΤΟ FACEBOOK * BLOG ΔΗΜΗΤΡΗ ΚΥΠΡΙΩΤΗ * Ε.ΠΑ.Μ. ΝΟΤΙΟΥ ΤΟΜΕΑ * Ε.ΠΑ.Μ. ΒΟΡΕΙΟΥ ΤΟΜΕΑ * Ε.ΠΑ.Μ. ΗΡΑΚΛΕΙΟΥ ΚΡΗΤΗΣ * Ε.ΠΑ.Μ. ΔΥΤΙΚΗΣ ΑΘΗΝΑΣ * ΔΙΕΘΝΕΙΣ ΣΧΕΣΕΙΣ Ε.ΠΑ.Μ. ΣΤΟ FACEBOOK


Ῥωμαίϊκο Ὁδοιπορικό: ΕΡΤ: Ἀποῦσα ἀπό τά συλλαλητήρια γιά τήν Μακεδονία, παροῦσα στό Athens Gay Pride!\nΑνώνυμος 5 Ιουνίου 2018 - 1:21 μ.μ.\nΝα τα θυμόμαστε ΟΛΑ όταν πάμε να ψηφίσουμε..... Και να μη μας ξεγελάει όταν υποψήφιος πρωθυπουργός παραμονές πηγαίνει στο Άγιον Όρος για να μας ρίξει στάχτη στα μάτια...\nΑλλιώς χειρότερα θα έρθουν.... Όσο για την ΕΡΤ είναι σε διατεταγμένη υπηρεσία, ψευτοπροοδευτικών, ανθέλληνων και δυστυχώς αθεόφοβων...!!!\nΑνώνυμος 5 Ιουνίου 2018 - 7:35 μ.μ.\nΚαι ΔΕ ΧΡΕΙΑΖΕΤΑΙ ΚΑΝ ΝΑ ΠΑΜΕ ΝΑ ΨΗΦΙΣΟΥΜΕ!\nΔιοτι αυτο το κρατος ΔΕΝ ΕΙΝΑΙ ΕΛΛΗΝΙΚΟ! ...μονο να πηγαινουμε να "ψηφιζουμε"\nσε οποιαδηποτε "μπανανια" που ετοιμασαν για εμας ΧΩΡΙΣ ΕΜΑΣ!\nΕΙΜΑΣΤΕ ΕΛΛΗΝΕΣ! ...και "αυτοι", θελουν μονο την ψηφο μας που τους τρεφει...\n...οποιαδηποτε ψηφο... ΑΚΟΜΑ ΚΑΙ ΤΟ "ΛΕΥΚΟ" ΕΙΝΑΙ ΜΙΑ ΨΗΦΟΣ ΓΙΑ ΑΥΤΟΥΣ!\nΤ Ι Π Ο Τ Α!!! Ο ΘΕΟΣ ΑΠΟΦΑΣΙΖΕΙ ΜΟΝΟ ΓΙΑ ΕΜΑΣ! ...και δεν ειμαστε "αδιαφοροι"! ΕΙΜΑΣΤΕ ΟΙ ΜΟΝΟΙ ΠΟΥ ΕΝΔΙΑΦΕΡΟΜΑΣΤΕ ΓΙΑ ΤΗΝ ΠΑΤΡΙΔΑ ΜΑΣ!\nΑνώνυμος 6 Ιουνίου 2018 - 8:32 π.μ.\n@Ανώνυμος5 Ιουνίου 2018 - 7:35 μ.μ.\nΑν δεν πας να ψηφίσεις, δεν τους πειράζει καθόλου.\nΑυτοί θα βγουν στην εξουσία, ακόμα και με το 1% του ελληνικού λαού να προσέρχεται στην κάλπη. Οι ελληνοποιημένοι αλλοδαποί θα πάνε, εσύ θα αφήσεις τη χώρα στα χέρια τους; Δεν είναι όλα τα κόμματα πουλημένα. Βρες ένα που δεν φιλοξενεί τους γνωστούς αντίχριστους και που δεν έχει ΚΑΜΙΑ απολύτως σχέση (φιλική, ιστορική, πολιτική, κτλ) με τα υπάρχοντα αντίχριστα κόμματα του κυνοβουλίου. Και να μην έχει καμία σχέση με τη μασονία (η Χ.Α. έχει μεγάλη σχέση με αυτήν). Αλλά να έχει σχέση με την Εκκλησία (αλλά όχι και με τον Ιερώνυμο).\nΑυτό που τους τρέφει δεν είναι η ψήφος μας τόσο πολύ, γιατί αυτήν μπορούμε να τους την στερήσουμε ψηφίζοντας ένα ξένο κόμμα (αν και με το το παρόν εκλογικό σύστημα υπάρχει πιθανότητα να καρπωθούν αυτοί πάλι τις ψήφους - γι' αυτό πρέπει να ψηφίσουμε όλοι ένα εξω-συστημικό κόμμα που θα μπει στη βουλή), αλλά η αδιαφορία μας. Με τόσα που έχουν κάνει μέχρι τώρα, θα έπρεπε να και οι 300 της Βουλής να κείτονται νεκροί σε κάποια χωματερή της Αθήνας. Αν όχι να κείτονται νεκροί, θα έπρεπε να είχε ξεσπάσει επανάσταση που θα τους έστελνε μακριά από τη χώρα μας.\nΑνώνυμος 10 Ιουνίου 2018 - 5:03 μ.μ.\nΦανταζεσαι τοτε τον Τσιπρο - Μητσοτακη;;; Πρωθυπουργος με 130 ψηφους ο ενας\nεναντι του δευτερου με 119 που μενει στην αξιωματικη αντιπολιτευση...\nΣε λαο των 10.000.000, μαλλον θα τους πειραξει και αυτους και τα αφεντικα τους (κυριως τα αφεντικα τους)...\nΚατάλαβες, ελληνικέ λαέ, ότι τον κόσμο τον γύρισαν ανάποδα και τον βλέπουμε διεστραμμένο και ανεστραμμένο; Τι μπορούμε να καταλάβουμε από ανάποδη πραγματικότητα; Τίποτε, διότι είμαστε στα χαμένα! Είμαστε εκτός της ζώνης, όπου παίζεται το δράμα. Καταλάβαμε πως η ταινία πάιζει από την ανάποδη; Τι μπορούμε να καταλάβουμε, όταν παίζει το έργο ανάποδα; Χρειάζεται πολλή φαντασία, αρρωστημένη φαντασία! Και βέβαια, ακόμη δεν την διαθέτουμε. Γι` αυτό ψαχνόμαστε και προσπαθούμε να συνέλθουμε, μήπως και σταθούμε στα πόδια μας. Αν δεν το κάνουμε σύντομα, θα περιμένουμε να ολοκληρωθεί η προβολή της ( η καταστροφή )μέχρι τέλους, από τους ίδιους, τους διεστραμμένους και ανεστραμμένους στην καρδιά και στη διάνοια, για να την παραλάβουν οι υποκριτές πλιατσικολόγοι, οι τάχα συντηρητικοί, οι τάχα πατριώτες, οι ριψάσπιδες και τυχοδιώκτες της πολιτικής, οι συνεργούντες κατ` ουσία στο καταστροφικό έργο αυτών των κατά πάντα ασεβών και αξιοθρήνητων υπάρξεων.\nΑνώνυμος 7 Ιουνίου 2018 - 6:11 μ.μ.\nΕίσαστε σίγουροι ότι ψηφίζουμ; Εγώ δεν είμαι. Είναι η ώρα να δηλώσουμε όλοι ότι δεν αναγνωρίζουμε καμία κυβέρνηση και καμία συμφωνία της που θα προκύψει από ψήφους και λαθρομεταναστών.


"Έφυγε" ο Τζακ Χέιλι - ebasket.gr\nΚεντρική NBA “Έφυγε” ο Τζακ Χέιλι\nΔημοσίευση στις 18/03 11:09\nΆσχημα έχει εξελιχθεί για τον μπασκετικό κόσμο το πρώτο τρίμηνο του 2015. Μετά τους Ρόι Τάρπλεϊ, Ντιν Σμιθ, Τζέρι Ταρκάνιαν και Άντονι Μέισον, “έφυγε” από τη ζωή και ο Τζακ Χέιλι. Ο παλαίμαχος πάουερ φόργουορ/σέντερ, που είχε περάσει από την ΑΕΚ, προδόθηκε από την καρδιά του και απεβίωσε την ηλικία των 51 ετών, όπως επιβεβαίωσε η οικογένεια του.\nΟ Αμερικανός, απόφοιτος του UCLA, έγινε Ντραφτ στην 97η θέση το 1987 από τους Μπουλς αλλά ξεκίνησε την επαγγελματική του καριέρα στην Ισπανία και την Εσπανιόλ για να επιστρέψει στο Σικάγο την επόμενη χρονιά (1988-89). Αφού έπαιξε τα επόμενα δύο χρόνια σε Νετς και Λέικερς, το 1993 έφθασε στη χώρα μας για λογαριασμό της ΑΕΚ όμως έπαιξε μόλις δύο αγώνες πρωταθλήματος, προτού επαναπατριστεί για χάρη των Σπερς.\nΈμεινε για δύο χρόνια στο Σαν Αντόνιο (1993-95) προτού επιστρέψει στους Μπουλς για να στελεχώσει τη θρυλική ομάδα που κατέκτησε το πρωτάθλημα τη σεζόν 1995-96 με την τριπλέτα των Τζόρνταν, Πίπεν και Ρόντμαν να ηγείται. Εν συνεχεία αγωνίστηκε στο CBA με τους Λα Γκρος Μπόμπκατς και έκλεισε την καριέρα του στο Νιού Τζέρσεϊ το 1998.\nΟ Χέιλι υπήρξε αναπληρωματικός καθ’ όλη τη διάρκεια της καριέρας του όμως αποτέλεσε υπόδειγμα επαγγελματία. Αγωνίστηκε συνολικά σε 341 παιχνίδια στο ΝΒΑ μετρώντας 3.5 πόντους και 2.7 ριμπάουντ ανά παιχνίδι.\nΟι Λέικερς εξέδωσαν ανακοίνωση τονίζοντας πως: “Ο Τζακ ήταν πάντα εργατικός και άριστος επαγγελματίας. Ήταν υπερήφανος που φορούσε τη φανέλα των Λέικερς. Αποστέλλουμε τα συλλυπητήρια μας στην οικογένεια και τους φίλους του”.\nΕνώ οι συμπαίκτες του Σκότι Πίπεν και και Ντένις Ρόντμαν εξέφρασαν τη λύπη για το χαμό του φίλου τους, μέσω τουίτερ, όπως και ο Φιλ Τζάκσον.\nΠροηγούμενο Τα “συγχαρητήρια” του Ούκιτς\nΕπόμενο Όποιος δεν έχει ιατρό, θα χάνει!


Δημήτρης Κουμάνταρος: Ερωτήματα ενός Αριστερού\nΕρωτήματα ενός Αριστερού\nΔημήτρης Κουμάνταρος, kanenas-kathenas.blogspot.com, 20/03/2008\nΠίστεψα ότι «ελευθερία είναι η συνείδηση της αναγκαιότητας». Ότι η «αναγκαιότητα είναι η ταξική πάλη», αυτή είναι ο νόμος της ιστορικής εξέλιξης. Άρα εφ’ όσον υπηρετήσω την αναγκαιότητα κι ενταχθώ στην ταξική πάλη, θα νοιώσω και θα είμαι ελεύθερος.\nΌτι όταν καταργηθεί η ατομική ιδιοκτησία και καταργηθούν και οι τάξεις, θα πάψει η καταπίεση και η εκμετάλλευση ανθρώπου από άνθρωπο.\nΠιστεύω ότι η ελευθερία είναι η συνείδηση της αβεβαιότητας. Ότι δεν είμαι σε θέση να συλλάβω την αναγκαιότητα στο σύνολό της, γιατί είμαι μέρος της, ένα υπό κείμενο, όπως όλοι είμαστε υπό κείμενα. Επίσης ότι η ελευθερία ως έννοια απόλυτης λύτρωσης ή ευ-τυχίας είναι μια φενάκη. Δεν μπορώ να είμαι ελεύθερος από το σκαρί μου, τους γονείς μου, την οικογένειά μου, το γεωφυσικό, το κοινωνικό περιβάλλον. Δεν μπορώ να είμαι ελεύθερος από το θάνατο, την α-σθένεια, τις κακουχίες από τη φύση κι από συνανθρώπους, από μια ερωτική απόριψη, από τις ανάγκες του εαυτού μου.\nΠιστεύω επίσης ότι η ιστορική εξέλιξη δεν καθορίζεται μόνο από την ταξική πάλη, την πάλη για την οικονομική ιδιοκτησία και τα οικονομικά αγαθά, την πάλη για την επιβίωση. Αλλά ταυτόχρονα και σε ένα αξεδιάλυτο σύνολο κι από την πάλη για την αναπαραγωγή της επιβίωσης, δηλαδή τον ερωτικό ανταγωνισμό.\nΌταν ο άλλος μου πάρει τη γυναίκα που επιθυμώ, για άλλους τον άνδρα, κανένα κοινωνικό σύστημα δεν μπορεί αυτό να το ανατρέψει. Θα μπορούσε ίσως να το ανατρέψει, αν κι εγώ αποκτούσα μεγάλο υλικό πλούτο ή πολιτική ή όποια άλλη εξουσία. Μία από τα ίδια δηλαδή, χαλίφης στη θέση του χαλίφη.\nΝοιώθω ότι όσο μαζικότερα παραδεχτούμε το ρόλο του ερωτικού ανταγωνισμού, τόσο πιο εύκολο είναι να βρούμε καλύτερες μορφές κοινωνικής συμβίωσης. Με τη έννοια ότι θα χρησιμοποιούμε λιγότερα ιδεολογικά και πολιτικά προσχήματα, για να δικαιολογήσουμε τον μεταξύ μας ανταγωνισμό.\nΣε ότι αφορά την άλλη αρχική αριστερή μου πεποίθηση, περί κατάργησης της εκμετάλλευσης ανθρώπου από άνθρωπο, μέσω της κατάργησης της ατομικής ιδιοκτησίας, έχω επίσης μια σειρά από ερωτήματα. Δεν θα υπάρχει και τότε εκμετάλλευση, μέσω της υπεροχής ή της μειονεξίας στη φυσικά κληροδοτημένη σωματική ρώμη, στην εμφάνιση, στην υγεία, στις χ ή ψ διανοητικές ικανότητες και δεξιότητες;\nΚαι μέχρι ποιού σημείου θα καταργηθεί η ατομική διοκτησία και με ποιό τρόπο θα καταργηθεί, με τη βία; Και η βία δεν θα προκαλέσει αντιβία;\nΚαι ποιός και πως, με ποιόν έλεγχο, δίχως να αποκτήσει κι αυτός ιδιαίτερα προνόμια, θα διαχειριστεί τη συλλογική ιδιοκτησία;\nΠροσωπικά προτιμώ αντί να έχω πισίνα, να έχω καθαρή θάλασσα. Θα μου άρεσε επίσης, για πολλούς λόγους, κανείς να μην έχει πισίνα. Προτιμώ όμως, αυτόν που έχει, να μην επιδιώξω να του την πάρω με τη βία, αλλά είτε να τον πείσω ότι είναι ανόητος που προτιμά το γλυκό από το θαλασσινό νερό, είτε με άλλους τρόπους να τον αποθαρρύνω.\nΚρατάω από την αριστερά το μεταρρυθμιστικό πνεύμα, τη διάθεση αλλαγής καταστημένων δομών κι εξουσιών που εμποδίζουν μια καλύτερη ατομική και συλλογική ζωή. Το συλλογικό πνεύμα και την αίσθηση της κοινότητας. Την άποψη ότι οι ιδέες των ανθρώπων καθορίζονται από τον τρόπο ζωής τους. Το αίσθημα δικαιοσύνης, αντιλαμβανόμενος τη δικαιοσύνη ως ισορροπία κι όχι ως «να γίνουμε το παν εμείς». Τη θυσιαστική αντίληψη.\nΠετάω από την αριστερά την απόλυτη λυτρωτική επιθυμία, τη ψευδαίσθηση του επίγειου παράδεισου. Το αίσθημα υπεροχής έναντι των μη αριστερών. Κάθε αντιδημοκρατική κι εξαναγκαστική νοοτροπία. Την αντίληψη πως ότι είναι καλό για την αριστερά είναι εκ προιμίου καλό για όλους, την αυτοαναπαραγωγική δηλαδή επιθυμία ανεξάρτητα από τις κοινωνικές ανάγκες και διεργασίες. Την ιδέα ότι ο σκοπός αγιάζει τα μέσα. Δεν μου αρέσει τέλος, μια προκρούστεια αντίληψη της ισότητας και της ομοιότητας. Προτιμώ την αντίφαση ότι όλοι οι άνθρωποι είμαστε ίσοι, ίδιοι και ταυτόχρονα διαφορετικοί κι ότι δε χρειάζεται να αξιολογούμε συνεχώς τη διαφορετικότητα.\nΜετά από όλα αυτά είμαι υποχρεωμένος να θέσω δύο ακόμα ερωτήματα που με απασχολούν. Το πρώτο: Είναι ανάγκη να εξακολουθώ να αυτοπροσδιορίζομαι ως αριστερός λόγω εμπειρικής-συναισθηματικής ταύτισης; Τα ίδια με μένα δεν μπορεί να υποστηρίξει και κάποιος που αυτοπροσδιορίζεται αλλιώς; Δεν είναι καλύτερα να συμφωνήσουμε πρώτα στο τι θέλουμε και μετά στη ταμπέλα, πόσο μάλλον όταν όλες οι ταμπέλες είναι και μουτζουρωμένες;\nΤο δεύτερο ερώτημα: Αφού διαπιστώνω ότι οι πεποιθήσεις μου έχουν μεταβληθεί στο διάβα του χρόνου, τι με διαβεβαιώνει πως δεν μπορεί ξανά να μεταβληθούν; Τίποτα. Για αυτό ίσως είναι καλύτερα κανείς, αντί να κρατά το μεγάλο καλάθι της βεβαιότητας και του φανατισμού, να κρατά το μικρό καλάθι της μετριοπάθειας. Αυτό δεν σημαίνει πως επειδή κάηκες στο χυλό θα φυσάς και το γιαούρτι. Δηλαδή διαρκή αφωνία και αδράνεια που ευνοεί τους φανατικούς καταστροφείς κάθε απόχρωσης.\nΛοιπόν ο ένας έχει την κομμουνιστική ιδεολογία, είναι απόλυτα βέβαιος για αυτήν, μάλιστα τόσο πιο βέβαιος όσο πιο αβέβαιος αισθάνεται και θεωρεί επιπλέον τον εαυτό του καλύτερο από όσους δεν την έχουν. Κι ο άλλος με τον αντίστοιχο τρόπο έχει τη φιλελεύθερη ιδεολογία, κι ο άλλος την αναρχική, τη φασιστική, τη ρατσιστική, τη χριστιανική, τη καθολική, την ορθόδοξη, τη μουσουλμανική, τη σιϊτική, τη σουνιτική, τη βουδιστική, την άθεη, την επιστημονική, την αστρολογική, τη δωδεκαθεϊστική κι όλοι είμαστε βέβαιοι, σίγουροι.\nΣτη πράξη αφιερώνουμε περισσότερο χρόνο στο να τσακωνόμαστε, να σκιαμαχούμε, για το ποιός έχει δίκιο, παρά για την επίλυση των κοινών μας προβλημάτων, όσο πιό πολύ δε τσακωνόμαστε, τόσο αυτά τα προβλήματα επιδεινώνονται.\nΝα αναζητήσουμε λύσεις, να συγκρουστούμε ακόμα για αυτές, μα με αφετηρία τη μετριοπάθεια κι όχι τη παντογνωσία, τη συλλογικότητα κι όχι τον ατομισμό, τη μελέτη κι όχι τη προχειρότητα και τον αφορισμό, το κόστος, το τίμημα, τη θυσία κι όχι το «άλλα λόγια να αγαπιόμαστε».


Ζήνα Κουτσελίνη: Αναμέσα σε Ελένη Μενεγάκη και Φαίη Σκορδά - freegossip.gr\nHome / Δημοφιλή / Ζήνα Κουτσελίνη: Αναμέσα σε Ελένη Μενεγάκη και Φαίη Σκορδά\nΖήνα Κουτσελίνη: Αναμέσα σε Ελένη Μενεγάκη και Φαίη Σκορδά Καλεσμένη στο “Καλύτερα δε Γίνεται” του Σαββάτου βρέθηκε η Ζήνα Κουτσελίνη και μίλησε μεταξύ άλλων τόσο για το νέο της βιβλίο, αλλά και για τα πρόσωπα της τηλεόρασης.\nΑρχικά η Ναταλία Γερμανού δεν μπόρεσε να μην την ρωτήσει για την Ελένη Μενεγάκη, με την Ζήνα Κουτσελίνη να απαντά ότι: “Όταν το 1995-1996 συνάντησα την Ελένη Μενεγάκη ήμασταν μικρά κορίτσια κι οι δύο. Είχαμε να μεγαλώσουμε παρέα.\nΦαίη Σκορδά: Σε ερημική ΠΑΡΑΛΙΑ με ΜΑΥΡΟ μαγιο μπικίνι\nΚι εγώ βοήθησα εκείνη κι εκείνη βοήθησε εμένα, ήταν μία πορεία ανόδου και για τις δύο. Η Ελένη είναι έξυπνη και έκανε αυτό που ήταν σωστό σε περίοδο κορονοϊού, έκατσε σπιτάκι της, γέμισε τις μπαταρίες της και είναι έτοιμη να ξαναβγεί. Είναι σταρ, είναι γεννημένη γι΄αυτό. Έχει ένα άπλωμα, αυτό το άπλωμα το πρώτο της διάστημα θα το νιώσουμε όλοι, μετά θεωρώ πως θα πιούμε νερό όλοι από το ίδιο πηγάδι γιατί η τηλεόραση είναι πολυπρόσωπο μέσο”.\nΜιλώντας για τη Φαίη Σκορδά και την επιστροφή του Γιώργου Λιάγκα στο “Πρωινό”, τόνισε: “Τη μαστίγωσα τη Φαίη, γιατί όταν έβλεπα ότι είχε τον Γιώργο σε πρώτο ρόλο στην εκπομπή, τη σχολίασα, δεν μ΄ άρεσε, εγώ ήξερα μία Φαίη πρωταγωνίστρια. Στα δύσκολα αποφάσισε να επιστρέψει τον Γιώργο, εγώ δεν θα το έκανα, γιατί φαίνεται και που επέστρεψε δεν απέδωσε αυτό που φανταζόταν. Εγώ πιστεύω στη Φαίη πάρα πολύ, δεν ξέρω αν η δύσκολη χρονιά ήθελε την επιστροφή του Γιώργου ή ένα καλό προϊόν”.\nΗ Πατέρα επιμένει για την τρίτη εγκυμοσύνη της Φαίης Σκορδά!\nΣτη συνέχεια σχολίασε τα νέα πρόσωπα της τηλεόρασης, δηλαδή τις Ιωάννα Μαλέσκου, Δανάη Μπάρκα και Ηλιάνας Παπαγεωργίου. Αρχικά για την Ιωάννα Μαλέσκου είπε: “Νομίζω ότι ήταν μια καλή χρονιά για την Ιωάννα. Την επόμενη χρονιά θα αποδείξει. Την ευνόησαν κάποια θέματα του σταθμού. Είμαστε απέναντι, αλλά είναι πολύ καλή”\nΓια τη Δανάη Μπάρκα, είπε: “Από την πρώτη ημέρα μου άρεσε πολύ. Το MEGA δεν ήταν έτοιμη να τη βγάλει. Δηλαδή όταν περιμένει κάτι να το βγάλεις, το στήνεις, δεν το βγάζεις έτσι. Ενώ είχε αναμονή, βγήκε με ίδιο περιεχόμενο. Αξίζει και θέλει καλή παρέα δίπλα της”.\nΦαίη Σκορδά! Τρέξιμο στην παραλία και ασκήσεις με το βάρος της στην ΥΠΑΙΘΡΟ\nΓια την Ηλιάνα Παπαγεωργίου, ανέφερε: “Μια φορά την έχω συναντήσει. Θα την επέλεγα, αλλά για άλλη ζώνη και άλλα πράγματα. Έχει φύγει η Μενεγάκη, θα γίνει αυτόματα η σύγκριση. Ότι ώρα και να έμπαινε ήταν αντικατάσταση Ελένης. Όλα είναι δυνατά, απλά δεν ήταν η ώρα”.\nΤέλος αναφέρθηκε και στη δολοφονία του Γιώργου Καραϊβάζ, λέγοντας: “Την είδηση την άκουσα εγώ και τη μετέφερα στους αστυνομικούς συντάκτες. Με άκουγαν να φωνάζω σε κρίσιμη κατάσταση, λιποθύμισα, έπεσα κάτω, ψέλλισα την είδηση. Από το δεξί μου αυτί δεν άκουγα τουλάχιστον για 3 βδομάδες. Με σήκωσε η αγκαλιά του κόσμου”.\nΓιώργος Λιάγκας, Ελένη Μενεγάκη, Ελένη Μενεγάκη ινσταγκραμ, Ζήνα Κουτσελίνη, Ηλιάνα Παπαγεωργίου, Λιάγκας, Μάκης Παντζόπουλος, Μενεγάκη, Μενεγάκη καταγωγή, Σκορδά, Φαίη Σκορδά, Snik


Στης Γλαύκης το... Café: Με ένα "άβαταρ" ξεχνιέμαι κάμποση ώρα!\nΈνα θέμα σήμερα με απίστευτη ελαφράδα, διότι αισθάνθηκα αρκετά άβολα με το προηγούμενο, που έφερε έντονη συναισθηματική φόρτιση και πιθανόν προκαλούσε την αμηχανία στους αναγνώστες. Το κείμενο εκείνο δεν γράφτηκε για να δεχτεί σχόλια αλλά μέσα από μια εσωτερική ανάγκη, το αποτέλεσμα της οποίας θα μπορούσε να φανεί χρήσιμο ίσως σε κάποιο αναγνώστη, τώρα ή σε κάποια άλλη στιγμή. Αυτός είναι ο λόγος που το δημοσιοποίησα και δεν το κράτησα σε προσωπικό ημερολόγιο. Τα σχόλια επίσης δεν τα διατήρησα κλειστά, γιατί δεν μου αρέσει να αποκλείω όποιον θα ήθελε να εκφράσει οτιδήποτε, όπως και πολύ σπάνια το κάνω και το έχω ξαναπεί.\nΕυχαριστώ όλους θερμότατα για όσα κατέθεσαν εκεί.\nΣαν την ζωή, λοιπόν, που χαρακτηρίζεται από τα πάνω της και τα κάτω της, είπα να κάνω το κλίμα πολύ πιο ελαφρύ εδώ. Πιο ελαφρύ δε γίνεται...\n"Φλέγον" θέμα τα γνωστά "αβαταράκια" της Google!\nΈφτασε η ώρα να βαρεθώ το προηγούμενο "άβαταρ" που είχα από τον πίνακα του Waterhouse "Flora and the Zephyrs" και να το αντικαταστήσω με μια φωτογραφία που θα μπορούσα να είμαι εγώ, αλλά δεν είμαι...\nΑποφεύγω να χρησιμοποιώ στο διαδίκτυο τα προσωπικά μου στοιχεία, όπως κάνει αρκετός κόσμος, και δεν δημοσιεύω ποτέ φωτογραφίες μου ή άλλων δικών μου προσώπων. Είναι μία αρχή που δεν την παραβιάζω καθαρά για λόγους ασφάλειας.\nΜια που έχω βρει εδώ και δύο χρόνια τη σωσία μου κι εκείνη τη δική της - αλλά δεν το ξέρει, αποφάσισα να δημιουργήσω νέο "άβαταρ" με μία φωτογραφία της. Ο λόγος για τη γνωστή δημιουργό και τραγουδίστρια Τζόαν Μπαέζ.\nΓι' αυτή την ομοιότητα είχα κάνει σχετική χιουμοριστική ανάρτηση την περίοδο που είχα ανακαλύψει πόσο της μοιάζω. Ιδού:\nΈτσι, ξεκίνησα να ψάχνω για κάποια φωτογραφία της που να μου αρέσει, αλλά, και το τονίζω αυτό το αλλά, να ταιριάζει στο μέγεθος, προκειμένου να τη δεχτεί το σύστημα του Blogger. Θεωρώντας για ακόμη μία φορά ότι πρόκειται για μια απλή και σύντομη διαδικασία, το έκανα με χαρά, έτσι για την ανανέωση θα λέγαμε. Έλα όμως που κατέληξε σε έναν μαραθώνιο προσπαθειών να εισάγω μία και μόνη εικόνα στο σύστημα! Είχα ξεχάσει από την προηγούμενη αλλαγή του πρώτου μου "άβαταρ" πόσο χρονοβόρα μπορεί να γίνει. Να μην ταιριάζουν αφενός εκείνες οι φωτογραφίες που είχα επιλέξει αρχικά και αφετέρου να μην καταλαβαίνω πού έχω κάνει λάθος. Όσο σχετική είμαι δε με άλλα πράγματα που αφορούν στους υπολογιστές τόσο άσχετη φαίνομαι σε τούτα ορισμένες φορές και κολλάω απίστευτα. Κάτι που προκαλεί γέλιο σε άλλους και εκνευρισμό σε μένα.\nΚατάφερα μετά από ένα δίωρο να περάσω την παραπάνω εικόνα της κι ας είναι στα νεανικά της χρόνια. Παρόλα αυτά η ομοιότητα υπάρχει κι ας μην έχω καμία σχέση με το τραγούδι... Αγαπώ μόνο πολύ τη μουσική κι αυτό φτάνει!\nΑυτό που μου στοίχισε πάνω απ' όλα και είναι ο λόγος που έκανα την σημερινή ανάρτηση, είναι ο χρόνος που διέθεσα για κάτι τέτοιο εντελώς επουσιώδες, από εκεί και ο τίτλος... Μια αφορμή να αναρωτηθούμε ξανά για τον χρόνο που μας απορροφούν τελικά τα μέσα κοινωνικής δικτύωσης. Είναι παράλογο, αν το καλοσκεφτεί κανείς. Πού να συζητήσουμε για την ενημέρωση, τις αναρτήσεις, τις επισκέψεις και τον σχολιασμό! Προσπαθώ να κρατώ κάποια απόσταση, γιατί ανησυχώ, όπως και από την αρχή, ότι δεν θέλει πολύ να σε καταπιεί κυριολεκτικά ο δαιδαλώδης κόσμος του διαδικτύου!\nΑυτά. Και έδωσα κάποιες εξηγήσεις για το νέο "αβαταράκι", για να αποφευχθούν οι "παρεξηγήσεις"... είμαι εγώ, αλλά δεν είμαι!\nΈνα δικό της μουσικό κομμάτι...\nΈνα του Leonard Cohen...\nΚι εδώ, για όποιον θέλει πιο πολλή μουσική από εκείνη, τραγούδια του Bob Dylan...\nΑναρτήθηκε από Γλαύκη στις 5:31 μ.μ.\nVelvet 16 Μαρτίου 2017 - 11:48 μ.μ.\nΤελικα η επιλογη αβαταρ αλλα και ιντερνετικου ονοματος δεν είναι τυχαια πολλες φορες. Εγω γενικα ειμαι της συνηθειας και του συναισθηματικου δεσιματος, αν κατι δεν αλλαξει και δεν φθαρει από μονο του δυσκολα θα το αλλαξω. Το ιδιο συμβαινει με πραγματα και φιλους. Και καλα κανεις που διατηρεις την ανωνυμια σου και δεν βαζεις φωτο. Με τοσο ανηλεο ξεγυμνωμα που κανουμε στον εαυτο μας ιδιαίτερα μεσα από τα κειμενα μας, ας κρατήσουμε και κατι αποκλειστικα για τους αγαπημενους μας.\nΓλαύκη 20 Μαρτίου 2017 - 8:58 μ.μ.\nΟι φίλοι δεν είναι πουκάμισα, για να τους αλλάζουμε έτσι εύκολα και δεν αποτελεί θέμα συνήθειας για μένα. Αν και για πολλούς είναι.\nΌσο για το ξεγύμνωνμα εδώ, νομίζω ότι καμιά φορά είναι πιο εύκολο να βγάλει αλήθειες κανείς μέσα στην ανωνυμία, αν και όχι απαραίτητα σωστό. Προσωπικά δεν με απασχολεί να εκτεθώ ως προσωπικότητα, αφού με διαβάζουν πολύ καλοί μου φίλοι και γνωστοί, αλλά με ενδιαφέρει κυρίως για επαγγελματικούς λόγους. Δίνουμε πολλά προσωπικά μας στοιχεία παντού από ανάγκη πολύ συχνά, οπότε ας κρατήσουμε και κάτι όταν δεν μας ζητείται. Έχουμε έτσι κι αλλιώς τον μεγάλο αδελφό από πάνω μας...\nποιώ - ελένη 17 Μαρτίου 2017 - 8:46 π.μ.\nΟ καθένας δικαιούται να βάζει όρια!!\nΣε φιλώ πολύ Γλαύκη μου\nΓλαύκη 20 Μαρτίου 2017 - 8:59 μ.μ.\nΚαι επιβάλλεται θα έλεγα, μια και συχνά ζούμε γύρω μας το εκτός ορίων...\nΦιλιά και σε σένα, κορίτσι μου!\nMaria Kanellaki 17 Μαρτίου 2017 - 7:16 μ.μ.\nΕιδικά στην τελευταία έχετε θεαματική ομοιότητα. Κι έλεγα τόσο καιρό που έβλεπα το νέο σου άβαταρ, σαν τον θείο της Ελενίτσας που είδε τον κύριο Μπεϊζάνη στην ταινία "Θα σε κάνω βασίλισσα": Μωρέ πού σε ξέρω, πού σε ξέρω;;;\nΓλαύκη μου συμφωνώ μέχρι κεραίας με όσα γράφεις. Και σου εύχομαι να διατηρήσεις το διακριτικό σου ύφος και την ψύχραιμη ματιά σου σ' ότι γράφεις κι ότι σχολιάζεις. Είσαι καλλιεργημένο άτομο κι είμαι σίγουρη ότι το ελέγχεις απόλυτα και επιβάλεις τα δικά σου όρια στον αδηφάγο χώρο του ίντερνετ.\nΚαλό σαββατοκύριακο να περάσεις, πάω ν' ακούσω την ορίτζιναλ Τζόαν και τ' αγαπημένα μας τραγούδια που διάλεξες♥\nΓλαύκη 20 Μαρτίου 2017 - 9:04 μ.μ.\nΝαι, στην τελευταία υπάρχει ακόμα μεγαλύτερη ομοιότητα...\nΔεν το έχω αλλάξει πολύ καιρό, είναι μόνο λίγες μέρες.\nΝα είσαι καλά, Μαρία μου, και θα προσπαθήσω να κρατήσω τις ισορροπίες μέσα μου όπως πάντα. Απόλυτα δεν ελέγχονται όλα, αλλά το μαζεύω όταν πάει να ξεφύγει, διότι δεν συμφωνώ με τέτοια τακτική, αλλά άνθρωποι είμαστε και αδυναμίες έχουμε...;-)\nGiannis Pit 17 Μαρτίου 2017 - 7:36 μ.μ.\nΘα βρείτε και μένα σύμφωνο με την ανάλογη σημειολογία που έχει ένα Άβαταρ.\nΕννοείται ότι συμμερίζομαι μεγάλος μέρος της τακτικής σου Γλαύκη για τα προσωπικά σου στοιχεία και είναι απόλυτα σεβαστή.\nΌσο για την Joan Baez, ε τι να λέμε τώρα, συντροφιά, αναπόλησης νεανικών μας χρόνων. Ξέρεις ότι λατρεύω το Diamonds and rusts όσο τίποτα.\nΓλαύκη 20 Μαρτίου 2017 - 9:09 μ.μ.\n"Αβαταράκια" και λοιπά εδώ μέσα είναι για να περνά η ώρα και να χαιρόμαστε με μερικά ακόμα μικροπράγματα, όπως και με ένα σωρό άλλα που απολαμβάνουμε καθημερινά στην εξωδιαδικτυακή ζωή μας.\nΧαίρομαι πολύ που σου έκανα ένα μικρό δώρο από το τίποτα...\nΦιλιά κι από μένα, Γιάννη μου!\nWoman in Blogs 19 Μαρτίου 2017 - 7:26 π.μ.\nΘέλει η καθημερινότητα και τις χαλαρές στιγμές της, το παιχνίδι της. Και το καινούριο άβαταρ -με γεια!!!- ένα παιχνίδι είναι.\nΠαντού, και στη γειτονιά και στο ίντερνετ, μπορεί να διαθέσεις το χρόνο σου σε πράγματα που δεν αξίζουν. Είναι να μην το ' χεις!!!\nΚαλημέρες, Τζόαν... ε, Γλαύκη ήθελα να γράψω!!!\nΓλαύκη 20 Μαρτίου 2017 - 9:14 μ.μ.\nΤα παιχνίδια όποια κι αν είναι αυτά, δίνουν χαρά κι εκείνη με τη σειρά της δίνει υγεία. Γιατί θα πρέπει να τη στερούμαστε, λοιπόν;\nΑυτό για τον χρόνο που διατίθεται σε αηδίες, ξαναπέστο...!\nΧαχαχα! Καλησπέρες, παιδί - "κουμπί στο φεγγάρι"... (έτσι παίζοντας με τις λέξεις και τα πειράγματα που λατρεύω)!


Πέτσας: "Το ταμείο του Κράτους θα χρησιμοποιηθεί με σύνεση Μάιο και Ιούνιο αν χρειαστεί" | AgrinioPress\nΑρχική/Ελλάδα/Πέτσας: “Το ταμείο του Κράτους θα χρησιμοποιηθεί με σύνεση Μάιο και Ιούνιο αν χρειαστεί”\nΠέτσας: “Το ταμείο του Κράτους θα χρησιμοποιηθεί με σύνεση Μάιο και Ιούνιο αν χρειαστεί”\nΑρχισυντάκτης Send an email 17/04/2020 , 15:01\nΓια τα μέτρα που θα ισχύσουν το επόμενο τριήμερο, την σταδιακή άρση απαγορεύσεων που θα υπάρξει από τις 27 Απριλίου αλλά και τις εκλογές μίλησε ο κυβερνητικός εκπρόσωπος Στέλιος Πέτσας σε συνέντευξη που παραχώρησε στην ΕΡΤ1.\nΣε όσες περιπτώσεις βλέπουμε ότι υπάρχει κάτι που μπορεί να προκαλέσει πρόβλημα στη δημόσια υγεία, κάνουμε διορθωτικές παρεμβάσεις. Αν υπάρξει κάτι μαζικό, φυσικά θα παρέμβουμε, αλλά δεν έχουν δείξει μέχρι σήμερα οι Έλληνες ότι είναι αντίθετοι στα μέτρα. Ίσα ίσα τα αγκαλιάζουν και γι’ αυτό υπάρχει συμμόρφωση.\nΕίναι πολύ σημαντικό ότι η Εκκλησία της Ελλάδος, από την πρώτη στιγμή, ξεκαθάρισε ότι θα είναι κλειστές οι εκκλησίες για τους πιστούς. Φέτος το Πάσχα είναι αλλιώς. Εάν υπάρξουν μεμονωμένα περιστατικά θα ελεγχθούν. Δεν βλέπουμε κάτι μαζικό. Ούτε είδαμε στις τελευταίες μετρήσεις κάποια πρόθεση μαζικής απειθαρχίας στο κάλεσμα της Εκκλησίας της Ελλάδος και τις οδηγίες της Πολιτείας. Αντίθετα, οι Έλληνες συμμορφώνονται.\nΣταδιακή και μακρόσυρτη η επιστροφή στην κανονικότητα\nΣτο σύνολό τους οι συμπολίτες μας των έχουν ανταποκριθεί με συνέπεια στα πολύ δύσκολα και πρωτοφανή αυτά μέτρα, αλλά δεν είμαστε ακόμα στη φάση χαλάρωσης. Είμαστε στη φάση τήρησης των μέτρων, τουλάχιστον μέχρι τις 27 Απριλίου. Μέσα σε αυτό το χρονικό διάστημα επεξεργαζόμαστε ένα στρατηγικό σχέδιο μετάβασης. Όπως έχουμε πει η μετάβαση θα είναι σταδιακή, θα είναι σε φάσεις, θα είναι μακρόσυρτη, και θα είναι στοχευμένη, ώστε να μην έχουμε πισωγυρίσματα. Θα την μάθουν όλοι οι Έλληνες από τις 27 του μηνός και μετά για να προγραμματίσουν τη ζωή τους, τις οικονομικές και κοινωνικές πτυχές της καθημερινής δραστηριότητάς τους.\nΈνα από τα βασικά στοιχεία της στρατηγικής μας ήταν να απλώσουμε σε βάθος χρόνου την κορύφωση της πανδημίας, για να μπορέσει να αντέξει το Σύστημα Υγείας. Δεν θέλαμε να ζήσουμε σκηνές Ιταλίας και Ισπανίας ή άλλων χωρών, όπου δυστυχώς οι γιατροί έφταναν στο δίλημμα να αποφασίσουν ποιος θα ζήσει και ποιος θα πεθάνει. Αυτό το καταφέραμε σε αυτή την πρώτη φάση. Αυτός είναι ο γνώμονας και για μετά. Θα πρέπει να προστατεύσουμε τις πιο ευάλωτες ομάδες πληθυσμού όπως τους ηλικιωμένους και αυτούς με υποκείμενα νοσήματα. Σίγουρα γι’ αυτούς θα καθυστερήσει η επάνοδος στην κανονικότητα.\nΗ αρχή θα γίνει από ομάδες του πληθυσμού, οι οποίες έχουν λιγότερο κίνδυνο, λόγω της φύσης της δουλειάς τους, όπως για παράδειγμα μικρά καταστήματα λιανεμπορίου, που μπορεί να ελεγχθεί ότι θα μπαίνει ένας ένας, ότι θα τηρούνται κανόνες υγιεινής και ατομικής προστασίας. Επίσης τα σχολεία, τα οποία έχουν μεν μεγαλύτερο συγχρωτισμό, αλλά μπορούν να γίνουν διευθετήσεις. Επίσης έχουμε έναν πληθυσμό, ο οποίος -όπως έχουν δείξει τα στατιστικά σε όλο τον κόσμο- δεν κινδυνεύει ιδιαίτερα να νοσήσει βαριά ή να έχει σοβαρές επιπλοκές. Αυτά λαμβάνονται υπόψη στη στρατηγική μας, η οποία θα ανακοινωθεί έγκαιρα και θα ξεδιπλωθεί μέσα στο Μάιο.\nΓια το Ταμείο του Κράτους και την κριτική του ΣΥΡΙΖΑ\nΔεν υπάρχουν «σκληρά-μαλακά» ή άλλα «μαξιλάρια». Υπάρχει ένα Ταμείο του Κράτους, όπως υπήρχε πάντα. Αυτό το Ταμείο του Κράτους θα ήθελα να το παρομοιάσω με ένα σπίτι, για να καταλάβουμε πόσο σημαντικό είναι. Στο ισόγειο υπάρχει ένα ποσό 15,7 δισ. ευρώ. Στον πρώτο όροφο υπάρχει ένα ποσό 11,5 δισ. ευρώ, που είναι τα διαθέσιμα που έχει το Κράτος στην Τράπεζα της Ελλάδος και όλα τα χρήματα που έχουν να κάνουν με φορείς της Γενικής Κυβέρνησης. Στον δεύτερο όροφο είναι το πακέτο -ας το πούμε έτσι- των ποσών που έχει ως κεντρικά διαθέσιμα το Κράτος, τα 9,5 δισ.. Όλα αυτά μαζί είναι 36 δισ.\nΣτο ισόγειο, για το οποίο πολλές φορές μιλάει ο ΣΥΡΙΖΑ χωρίς να το κατονομάζει, είναι το ποσό των 15,7 δισ. που έχει η Ελληνική Δημοκρατία, μετά την έξοδο από το τρίτο μνημόνιο. Αυτό το ποσό δόθηκε στην Ελλάδα ακριβώς λόγω της αναξιοπιστίας την οποία είχε η προηγούμενη Κυβέρνηση, αφού δεν μπορούσε να βγει να δανειστεί στις αγορές με λογικό επιτόκιο. Δόθηκε με την προϋπόθεση ότι θα πηγαίνει για αποπληρωμή του χρέους και υπόκεινται φυσικά πάντα στην άδεια του Ευρωπαϊκού Μηχανισμού Σταθερότητας, του ESM. Όλο αυτό το πακέτο, όμως, είναι ένα. Είναι το Ταμείο του Κράτους, το οποίο πρέπει να το διαχειριζόμαστε με σύνεση.\nΑπό τα στοιχεία του Δελτίου Εκτέλεσης Προϋπολογισμού του Μαρτίου που βγήκαν προχθές, φάνηκε ότι ήμασταν στον δημοσιονομικό στόχο που είχαμε, άρα δεν χρειαζόταν να γίνει κάποια τέτοιου είδους χρήση. Από τον Απρίλιο και μετά, τι θα γίνει; Όταν έχουμε μία κρίση όπως αυτή, τα έσοδα του Δημοσίου ξαφνικά πέφτουν. Γιατί; Γιατί έχουμε δώσει αναστολές φορολογικών και ασφαλιστικών υποχρεώσεων, για παράδειγμα. Άρα, δεν έχουμε έσοδα. Την ίδια στιγμή οι δαπάνες ανεβαίνουν. Γιατί; Γιατί ήδη ξεκίνησε, από τη Μεγάλη Τετάρτη, για παράδειγμα, η καταβολή των 800 ευρώ σε όσους είναι δικαιούχοι.\nΈχουμε προχωρήσει σε επιδότηση επιτοκίου, κάνουμε προγράμματα κατάρτισης για μακροχρόνια ανέργους. Όταν τα έσοδα πέφτουν και οι δαπάνες ανεβαίνουν θα πρέπει να χρησιμοποιήσουμε κάποια από τα χρήματα τα οποία έχουμε στην άκρη. Άρα, το Ταμείο του Κράτους θα χρησιμοποιηθεί φυσικά -αν χρειαστεί- τον Απρίλιο, τον Μάιο, τον Ιούνιο, όσο χρόνο πάρει η υγειονομική κρίση. Αλλά πώς; Με σύνεση.\nΣτο Ταμείο του Κράτους τέλος Μαρτίου ήταν 36 δισ. ευρώ. Δεν είχε χρειαστεί να χρησιμοποιήσουμε κάτι. Όταν θα φτάσουμε στο τέλος Απριλίου, φυσικά και αναμένουμε να έχουμε ζητήματα. Τέλος Απριλίου θα γνωρίζουμε τι έχει γίνει. Το ίδιο και τον Μάιο, το ίδιο και για τον Ιούνιο. Δεν υπάρχει κανένα θέμα αδιαφάνειας. Αυτά δημοσιεύονται στο Δελτίο Εκτέλεσης Προϋπολογισμού. Όποιος δεν το ξέρει, μπορεί να μπει στην ιστοσελίδα του Υπουργείου Οικονομικών να το δει.\nΘα ήταν οξύμωρο να λέμε στον κόσμο «Μείνετε στο σπίτι» και την ίδια ώρα να τους βγάζουμε από το σπίτι, λόγω της λήξης προστασίας της πρώτης τους κατοικίας. Όλο αυτό το διάστημα εξετάζουμε έναν συνδυασμό. Από τη μία, το ενδεχόμενο παράτασης στην προστασία της πρώτης κατοικίας μετά τις 30 Απριλίου και ταυτόχρονα το νέο Πτωχευτικό Δίκαιο που θα ισχύει, απ’ όταν αρχίσει να ισχύει, ώστε να ξέρουν όλοι -νοικοκυριά, χρηματοπιστωτικά ιδρύματα και αγορές- και να προετοιμάζονται. Μέχρι τις 30 του μήνα θα παρουσιαστεί το συνολικό μας σχέδιο.\nΗ πρώτη παράταση ήταν από την 1η Ιανουαρίου μέχρι 30 Απριλίου. Αυτή τη στιγμή, συζητάμε με τους Θεσμούς. Δεν θέλουμε να έχουμε αχρείαστες κόντρες, αλλά μία συμφωνία η οποία θα είναι προς το καλό όλων. Αλλά, όπως σας είπα, είναι οξύμωρο να λέμε «Μένουμε στο σπίτι» και την ίδια ώρα κάποιος να πετάγεται έξω από το σπίτι του.\nΔεν ασχολούμαστε με τις φοβίες της Αξιωματικής Αντιπολίτευσης. Είναι η πρώτη φορά στην ιστορία, τουλάχιστον από τη Μεταπολίτευση και μετά, που η Αξιωματική Αντιπολίτευση, αντί να ζητά εκλογές, φοβάται τις εκλογές και προσπαθεί να τις ξορκίζει συνεχώς, επικαλούμενη διάφορα σενάρια. Δεν υπάρχουν τέτοια σενάρια. Δεν υπάρχει θέμα πρόωρων εκλογών. Οι εκλογές θα γίνουν στο τέλος της τετραετίας. Η εμπιστοσύνη στην ελληνική οικονομία έχει εμπεδωθεί. Η εμπιστοσύνη στους θεσμούς και σε ένα αποτελεσματικό Κράτος επίσης εμπεδώθηκε μετά τις τελευταίες δύο κρίσεις, την κρίση στον Έβρο και την υγειονομική κρίση της πανδημίας του κορονοϊού. Άρα, δεν υπάρχει κανένας λόγος να προχωρήσει κανένας σε εκλογές. Ο Πρωθυπουργός δεν το σκέφτεται. Οι εκλογές θα γίνουν στο τέλος της τετραετίας και τότε θα μπορέσουμε να έχουμε τη γνώμη των πολιτών για ένα σχέδιο που θα έχει ολοκληρωθεί, ώστε να προχωρήσουμε στην επόμενη μέρα.\nΘέλουμε -όπως θέλαμε πάντα- σχέσεις καλής γειτονίας. Όταν χρειάστηκε, όμως, να δείξουμε ότι είμαστε αποφασισμένοι να κάνουμε ό,τι χρειαστεί, για να προασπίσουμε τα κυριαρχικά μας δικαιώματα, το κάναμε. Τελευταίο παράδειγμα στις Καστανιές, στον Έβρο. Και θα συνεχίσουμε να το κάνουμε και στα νησιά μας και στη θάλασσα και παντού. Γιατί, όπως έχουμε πει πολλές φορές, έχουμε το δίκαιο με το μέρος μας, τους συμμάχους μας στο πλευρό μας και τη δυνατότητα να κάνουμε ό,τι χρειαστεί για να υπερασπιστούμε τα σύνορά μας.\nΓια την στήριξη του τουρισμού\nΈνα στα πέντε ευρώ του ακαθάριστου εθνικού εισοδήματος προέρχεται, άμεσα ή έμμεσα, από τον τουρισμό. Είναι πάρα πολλές χιλιάδες συμπολίτες μας, οι οποίοι έχουν μικρά καταλύματα, τα οποία προσθέτουν ένα σοβαρό εισόδημα στον οικογενειακό τους προϋπολογισμό. Επίσης, είναι και οι εποχικοί εργαζόμενοι που περίμεναν να ξεκινήσουν να εργάζονται τον Απρίλιο, για παράδειγμα, και βλέπουν ότι δεν ξεκινούν. Για τους τελευταίους έχουμε δώσει παρατάσεις στα επιδόματα ανεργίας και θα συνεχίσουμε να το κάνουμε για όσο χρειάζεται. Για τους άλλους, που περιμένουν σιγά-σιγά να μπουν στην κανονικότητα, να δουν πότε θα ανοίξουν τα καταλύματά τους, υπάρχει η εξής αγωνία: «Θα ανοίξω το κατάλυμά μου, αλλά δεν θα έχω επισκέπτες; Άρα, θα έχω όλα τα έξοδα χωρίς έσοδα; Ή θα ανοίξω και θα έχω μία ροή εσόδων, έστω μειωμένη, αλλά θα μπορέσει να ανταπεξέλθει η μικρή μου επιχείρηση;»\nΕμείς προσανατολιζόμαστε σε μία σταδιακή μετάβαση στην κανονικότητα. Θα πρέπει να συνδυαστούν ο εσωτερικός και ο ενδεχόμενος εξωτερικός τουρισμός με τα μέτρα ασφαλείας. Αυτό σημαίνει ότι οι άνθρωποι που θα επισκέπτονται τη χώρα μας και οι άνθρωποι που θα μετακινούνται από την ενδοχώρα προς άλλες περιοχές, πρέπει να νιώθουν ασφάλεια. Αυτό είναι ένα μέρος του σχεδίου μας, που συνδέεται με τα τεστ, αλλά και με άλλα ζητήματα που έχουν να κάνουν με ποιον τρόπο θα κυκλοφορούμε την επόμενη ημέρα τηρώντας τους κανόνες υγιεινής και ατομικής προστασίας.


Mήπως το ελληνικό έθνος – κράτος προσπαθεί να ξαναγεννηθεί? | Γκράνμα\nΑπό τη μια το ΠΑΣΟΚ, πρακτορεύει τα συμφέροντα της ξένης αστικής τάξης η οποία δεν θέλει να χάσει την Ελλάδα, όσο μικρή κι αν φαίνεται, κύρια λόγω προοπτικής χρήσης της χώρας σαν ορμητήριο του κεφαλαίου στις γύρω Βαλκανικές και στις Αραβικές χώρες. Ο στόχος τους είναι η παραμονή της χώρας στην Ε.Ε και στο ευρώ.\nΑπό τη άλλη, η «εθνική» αστική τάξη της Ελλάδας, αυτή που αισθάνεται ότι δεν έχει τη δυνατότητα να αναπτυχθεί πέρα από τα όρια της χώρας, φαίνεται να επιθυμεί την έξοδο της χώρας από το ευρώ και την ΕΕ.\nΜετά από τόσα χρόνια παραμονής μας στον Ευρωπαϊκό σχηματισμό και αφανισμού της Ελληνικής βιομηχανίας, η ντόπια αστική τάξη καταλαβαίνει ότι δεν μπορεί να ανταγωνισθεί αποτελεσματικά τα ευρωπαϊκά μεγαθήρια, αποδυναμώνεται οικονομικά και πολιτικά και αναπολεί την προστασία που της έδινε το εθνικό νόμισμα και οι προστατευτικοί δασμοί. Στην προσπάθειά της αυτή, προσπαθεί να προσεταιρισθεί κι ένα όσο το δυνατόν μεγαλύτερο μέρος της εργατικής τάξης, εκμεταλευόμενη τη δυσαρέσκεια που υπάρχει από τα μέτρα λόγω μνημονίου και το πάγιο αίτημα της εξόδου από την Ε.Ε. Με λίγα λόγια, παρουσιάζεται ένα πολιτικό φαινόμενο, όμοιο με αυτό που παρουσιάστηκε στις αρχές του καπιταλισμού, όταν η αστική τάξη κάθε χώρας, προσπαθούσε να φτιάξει το δικό της προστατευτικό κουκούλι, δημιουργώντας τα έθνη-κράτη.\nΤαυτόχρονα όμως και πρίν την έξοδο, θέλει να εκμεταλευτεί δύο ευκαιρίες που της δίνει η συγκυρία που διαμορφώθηκε από την υπογραφή του μνημονίου. Αφ ενός μεν να αποκομίσει (μόνο για τον εαυτό της) τα τεράστια οφέλη που θα προκύψουν από τις ιδιωτικοποιήσεις του δημόσιου τομέα, χωρίς ξένους ανταγωνιστές, πράγμα το οποίο φυσικά δεν είναι δυνατόν στα πλαίσια της Ε.Ε, αφ ετέρου δε να εκμεταλευτεί την εφαρμογή των αντεργατικών ρυθμίσεων που επιβάλονται με πρόσχημα το μνημόνιο.\nΗ Ν.Δ, στέκεται προβληματισμένη σχετικά με το αν τελικά την συμφέρει να αναλαβει να πρακτορεύσει τα συμφέροντα αυτής της «εθνικής» αστικής τάξης, ή να πλασαρισθεί σαν αντιπαλος του ΠΑΣΟΚ στην πρακτόρευση της ξένης αστικής τάξης.\n← Αυτοί χρεοκοπία – Εμείς στην απεργία!\n20 Σχόλια to “Mήπως το ελληνικό έθνος – κράτος προσπαθεί να ξαναγεννηθεί?”\nY 16 Μαΐου, 2011 στις 12:11 πμ #\nEυχαριστούμε για το άρθρο Λαθραναγνώστη και για το ενδιαφέρον θέμα.\nΝομίζω πάντως ότι τα μπλέκεις λίγο καθώς αλλού μιλάς για την ‘εθνική’ αστική τάξη ως αυτή που δε μπορεί να δράσει υπερεθνικά και αλλού για τη ντόπια αστική τάξη συλλήβδην.\nΓράφεις κάπου: »η ντόπια αστική τάξη καταλαβαίνει ότι δεν μπορεί να ανταγωνισθεί αποτελεσματικά τα ευρωπαϊκά μεγαθήρια». Μα δεν ήθελε ποτέ να τα ανταγωνιστεί συνολικά ως τάξη. Αλλιώς θα είχε πάρει πολλαπλά προστατευτικά μέτρα για μεγάλες περιόδους.\nΑπό καταβολής της η ελληνική αστική τάξη είναι εξαρτημένη και εσχάτως απέκτησε και εξαρτημένες από αυτή. Ο ρόλος της στον ευρω-ενωσιακό καταμερισμό από τις αρχές του ’90 σαφώς καθορισμένος και αποδεκτός από αυτή: μεταφορικός και επικοινωνιακός κόμβος + τραπεζικό προκεχωρημένο φυλάκιο. Εν ολλίγοις να κάνει τα logistics του δυτικοευρωπαϊκού κεφαλαίου για την επέκταση του προς ανατολάς (στις πλουτοπαραγωγικές πηγές εκεί).\nΗ αστική τάξη ενωμένη πήρε την απόφαση να προσδεθεί το ευρωενωσιακό άρμα κι εγώ δε θυμάμαι στις αρχές του 90 αντίσταση από κάποια μερίδα του ελληνικού κεφαλαίου (1992, δημιουργία ΕΕ και ενιαίας αγοράς).\nΕσύ μιλάς τώρα για μια »εθνική» αστική τάξη που μάλλον οψίμως ανακάλυψε ότι ο δρόμος αυτός δε τη συμφέρει. Δε μας λες όμως ποια είναι αυτή.\nΘα μπορούσες να μας την περιγράψεις? Σε ποιος κλάδους οικονομικής δραστηριότητας βρίσκεται αυτή η μερίδα της αστικής τάξης? Για ποιες επιχηρήσεις και ποιους καπιταλιστές μιλάς συγκεκριμένα? Ποιο είναι το βάρος της στην οικονομία και την κοινωνία? Ποιες είναι οι προοπτικές της να πάρει τον έλεγχο της κατάστασης?\nΕγώ δε θυμάμαι να έχω δει κάποιον Έλληνα καπιταλιστή\nπάντως να λέει ότι πρέπει η Ελλάδα να βγει από το Ευρώ.\nΕκτός αν βαφτίζουμε αλήθειες αστήρικτες προπανδιστικές αιτιάσεις του στυλ »Λαφαζανικοί και Ανταρσύα εκφράζουν μερίδες του κεφαλαίου» (σας παρακαλώ μη μπλέξετε εδώ το κεφάλαιο με τα μεσαία στρώματα για την οικονομία της κουβέντας).\nΥπάρχουν επίσης αποσπάσματα που δείχνουν μια στρεβλή κατανόηση του ιστορικού προτσές:\n»στις αρχές του καπιταλισμού, όταν η αστική τάξη κάθε χώρας, προσπαθούσε να φτιάξει το δικό της προστατευτικό κουκούλι, δημιουργώντας τα έθνη-κράτη.» Δε βγάζει νόημα η φράση αυτή καθότι καπιταλισμός χωρίς έθνη κράτη και εθνικές αστικές τάξεις δε νοείται. Δεν είναι θέμα »προστατευτικού κουκουλιού» λοιπόν.\nΥΓ: Θα είναι λίγο δύσκολο να βρω χρόνο τις επόμενες μέρες αλλά άμα βρω θα επιχειρήσω να μαζέξω τη συζήτηση για το μεταναστευτικό και το απίστευτο ναζιστικό πογκρόμ, καθότι νομίζω ότι οφείλουμε να το συζητήσουμε σοβαρά παρά να ανταλάσσουμε τα γνωστά μπινελίκια (με αφορμή αυτή τη φορά μια πραγματικά άστοχη – για να μη πω τίποτα χειρότερο – προκήρυξη της Ανταρσύας).\nΚΩΣΤΑΣ ΜΙΧΟΣ 16 Μαΐου, 2011 στις 8:31 πμ #\nΣε ποια προκυρηξη αναφερεσς Υ?\nY 16 Μαΐου, 2011 στις 8:44 πμ #\nΣόρρυ λάθος των Πρωτοβάθμιων, Μίχο, αλλά αυτό ας το συζητήσουμε στο Νewswire σε παρακαλώ.\nY 16 Μαΐου, 2011 στις 12:11 μμ #\nΞαναποσταρίστηκε. Δε ξέρω αν διαβάστηκε. Αν όχι αξίζει να διαβαστεί\nY 16 Μαΐου, 2011 στις 2:40 μμ #\nΈνα σχόλιο από το Νιοζγουάιρ που κολλάει στη συζήτηση:\nΜαΐου 16, 2011 στο 12:07 μμ\nΡε τον σκατιά τον Όλι Ρεν θέλει και επίσπευση των μέτρων…\n“Επιπρόσθετα, ο επίτροπος θεωρεί «απολύτως απαραίτητο» τα πολιτικά κόμματα στην Ελλάδα να τερματίσουν τις μεταξύ τους αντιπαραθέσεις για την εφαρμογή του προγράμματος. «Είναι πλάνη να πιστεύει κανείς ότι υπάρχει κάποια εναλλακτική λύση στο πρόγραμμα οικονομικών μεταρρυθμίσεων» τονίζει ο κ. Ρεν.”\nΠιέζουν τώρα τελευταία πολύ για συνέναιση από τα κόμματα γτ έχουν καταλάβει οτι μόνο του το ΠΑΣΟΚ δν μπορεί.Άρα τη θα κάνει η ΝΔ?Πως θα δώσει καθαρή συνέναιση στο μνημόνιο ενώ μέχρι τώρα το έπαιζε αντιμνημονιακή και καλά.\nΚαι άσε από που και ως που ο λακαμάς ανακατεύεται με το τη θα κάνουν τα πολιτικά κόμματα στην Ελλάδα.\nΑναυδος 16 Μαΐου, 2011 στις 4:14 μμ #\nΤο θέμα που ανοίγεις είναι μεγάλο και αρκετά πολύπλοκο. Είναι μία έκφανση του σκληρού καπιταλιστικού ανταγωνισμού και στην Ελλάδα. Το ΠΑΣΟΚ σαν αστικό κόμμα εξυπηρετεί ορισμένες ομάδες του κεφαλαίου. Ιστορικά πρόκειται για κεφάλαιο στους κλάδους των κατασκευών αλλά και των νέων τεχνολογιών όπως επίσης και στον τομέα της πίστης. Αντίθετα η ΝΔ εκφράζει περισσότερο (όχι όμως αποκλειστικά και στο διηνεκές) τα συμφέροντα του εφοπλιστικού κεφαλαίου και της μεταποίησης.. Ο ανταγωνισμός μεταξύ των μερίδων αυτών όσο και στο εσωτερικό τους προϋπήρχε της κρίσης.\nΑπό την άλλη μεριά η σημερινή οικονομική κρίση οξύνει τον ανταγωνισμό και στο εσωτερικό της χώρας όσο και με το ξένο κεφάλαιο. Ο προστατευτισμός είναι μία λύση ωστόσο σήμερα οι δεσμεύσεις της αστικής τάξης στην Ελλάδα αλλά και η θέση της στον παγκόσμιο καταμερισμό ελάχιστες πιθανότητες αφήνουν σε μία τέτοια πιθανότητα.\nΗ γνώμη μου είναι ότι το πιο καθυστερημένο τμήμα του κεφαλαίου με τις σκέψεις που αναφέρεις συσπειρώνεται πίσω από το ΛΑΟΣ (ή αντίστοιχα ευρωπαικά μορφώματα) και όχι πισω από τα δύο μεγάλα κόμματα .\nΚΩΣΤΑΣ ΜΙΧΟΣ 16 Μαΐου, 2011 στις 4:21 μμ #\nΗ συναίνεση μεταξύ ΝΔ και ΠΑΣΟΚ σε κρίσιμα ζητήματα πχ αποκρατικοποιήσεις είναι δεδομένη. Η τελευταία συνέντευξη Σαμαρά ήταν ένα ξεκάθαρο μήνυμα ότι στις βασικές επιλογές στηρίζει την κυβέρνηση.\nΤώρα αυτό είναι μακριά από το να υπάρξει κοινό κυβερνητικό σχήμα μόνο από ΠΑΣΟΚ και ΝΔ θα απογειώσουν την αριστερά. Πρέπει συνεπώς να υπάρξει κάποια φόρμουλα που να συμμετέχει και ένα κομμάτι της αριστεράς για περεταίρω νομιμοποίηση. Είναι βέβαιο ότι η γλίτσα αριστερά από κουβελη ένα μικρό κομμάτι ΣΥΝ και κάποιοι οικολόγοι ίσως ανταποκριθούν στο όνομα της « διάσωσης της πατρίδας». Είναι ενδεικτικό ότι σήμερα συναντιέται ο Θεοδωράκης και ο Κασιματη με τον πρόεδρο της δημοκρατίας. Μήπως κάτι τέτοιο ενδέχεται να συζητηθεί. Περα από αυτά είναι πραγματι αναγκαιο να επισημανουμε αυτό που ο Σ Μαυρουδεας τονιζει στο αρθρο του ,\n‘’ Το μεγάλο ζήτημα όμως είναι ο κόσμος της εργασίας και η Αριστερά (και κυρίως η κομμουνιστική Αριστερά). Ο κόσμος της εργασίας πληρώνει ολοένα και ακριβότερα τους τυχοδιωκτισμούς και τις νέες «Μεγάλες Ιδέες» του ελληνικού κεφαλαίου. Πληρώνει επίσης την αυξημένη ιμπεριαλιστική κυριαρχία των ηγεμονικών κέντρων της ευρωπαϊκής λυκοσυμμαχίας. Μέχρι πριν λίγο φάνηκε να έχει σκιρτήματα αντίστασης και ίσως και ανατροπής τα οποία όμως σήμερα έχουν υπογειοποιηθεί πλήρως.\nΒασικός υπαίτιος γι’ αυτό είναι η ελληνική Αριστερά και φυσικά όχι το υποταγμένο και καθεστωτικό τμήμα της (από αυτό δεν μπορεί να περιμένει κανείς τίποτα) αλλά το τμήμα της εκείνο που επιμένει ακόμη στην κόκκινη προοπτική. Η στρατηγική και τακτική αφασία του τελευταίου, η ανυπαρξία μίας σύγχρονης λενινιστικής στρατηγικής και η υποκατάσταση της από θρησκευτικές αντιπαραθέσεις «μεσαιωνικών καλογήρων» οδηγεί στην παραίτηση και στην ήττα το εργατικό και το λαϊκό κίνημα. Εάν η κατάσταση αυτή δεν ανατραπεί τότε το μέλλον προδιαγράφεται ακόμη πιο μαύρο για τον λαό μας.’\nΣεχτάρ ο Τρομερός 16 Μαΐου, 2011 στις 4:24 μμ #\nΛαθρά, μου θύμισες τα περσινά «ΕΠΙΚΑΙΡΑ» με τον τίτλο «ΣΤΑΣΗ ΠΛΗΡΩΜΩΝ» στο εξώφυλλο.\nΤο ξεκίνημα της «κίνησης των οικονομολόγων».\nΗ ευφορία της Παγκοσμιοποίησης και της «Νέας Οικονομίας» παρέσυρε πολλούς ντόπιους μικρο-κεφαλαιοκράτες, που νόμιζαν ότι υπήρχε και γι αυτούς θέση στο τραπέζι.\nΚοινώς δαγκώσανε το τυράκι. Ας θυμηθούμε την ευφορία, που υπήρχε τότε με την Ολυμπιάδα.\n[Είχα την ατυχή ιδέα το ~’87 να εισηγηθώ στον συνδικαλιστικό μου φορέα με αρνητική τοποθέτηση για τους Ολυμπιακούς του ’96 (τότε αυτούς διεκδικού»σαμε»). Ούτε ένας δε βρέθηκε τότε να μου συμπαρασταθεί από τους σημερινούς λαλίστατους για το «φιάσκο των Ο.Α». Είχαμε και δεξιούς και πασόκους και αριστερούς (εντός και εκτός εισαγωγικών…) κι απόλα. Η αστική τάξη, και όχι μόνο, είχε πλήρη εκπροσώπηση, αλλά… μόκο από κάθε πλευρά.]\nΟμως το θέμα, που βάζεις θέλει περισσότερο ψάξιμο, και δεν ξέρω αν αξίζει τον κόπο.\nΣίγουρα κάποιοι μικρομεσαίοι βλέποντας το τέλος τους να έρχεται κάνουν κι άλλες (αργά πια και απελπισμένες!) σκέψεις.\nΙσως αυτό να απηχεί και η υποστήριξη (σαν εναλλακτική, να «υπάρχει» στο τραπέζι) σε «στάση πληρωμών», ΕΛΕ και τα συναφή.\nΟμως είναι αμφίβολο αν μπορούν να θεωρηθούν σαν κάποια άξια λόγου οντότητα, με συνεκτικότητα και σχετικά αυτοτελή παρουσία, ώστε να θεωρηθούν «τάξη» και μάλιστα «εθνική», έστω και σε εισαγωγικά. Για να αξίζει τον κόπο να υπολογίζει το εργατικό κίνημα σε αυτούς.\nΣτα ’60 είχαν υπάρξει κάποιες αντιστάσεις στην πολιτική ένταξης στην ΕΟΚ από έλληνες κεφαλαιοκράτες της χαλυβουργίας, των ορυκτών, των μηχανοκατασκευών (τότε είχαμε και τέτοια!) των τεχνικών έργων, που μυρίζονταν τι θα επακολουθήσει. Εβγαινε και ένα περιοδικό, η «Νέα Οικονομία» (καμιά σχέση με το σύγχρονο ιδεολόγημα), που εξέφραζε «εθνικοαπελευθερωτικές» οικονομικές απόψεις (επηρεασμένες και από την σταλινική σοβιετική εκβιομηχάνιση), σε αντίθεση με τον ολικά ξενόδουλο Λαμπράκη (ΔΟΛ). Δεν εκφράστηκαν ποτέ πολιτικά. Γρήγορα προσαρμόστηκαν όλοι αυτοί στην κυρίαρχη τάση, στον Ιμπεριαλισμό, κλείνοντας και τις περισσότερες παραγωγικές επιχειρήσεις.\nΣτην Ελλάδα δεν υπήρχε χώρος για «εθνική αστική τάξη», ιδιαίτερα μετά τον πόλεμο. Δημιουργήθηκε όμως τεχνητά και συνειδητά μια ευρεία μικροαστική τάξη, που αυτή κι αν ήταν εξαρτημένη και ξενόδουλη, ακριβώς, όπως την ήθελαν οι κατασκευαστές της! Παρά τις εκκωφαντικές κορώνες για αριστερή κατανάλωση. Και εκφράστηκε κύρια από το ΠΑΣΟΚ, αν και είναι αλήθεια ότι τις οικονομικές βάσεις της έβαλε ο Καραμανλής («σοσιαλμανία»…), προ και μετά την Χούντα.\nΤο σταματάω εδώ γιατί μπορεί να γράφω ώρες με κίνδυνο να πέσω σε υποκειμενισμούς για θέματα, που δεν έχουν πολυσυζητηθεί και κακώς.\nΝα προσθέσω μόνο πως στην Αριστερά, και δυστυχώς και στο ΚΚΕ, το θέμα «εκβιομηχάνιση» ήταν (και μάλλον παραμένει) εγκλωβισμένο σε ιδεολογήματα μακρυά από την «συγκεκριμένη ανάλυση της συγκεκριμένης πραγματικότητας», γιατί οι άνθρωποι, που τάχτηκαν να μελετούν αυτά τα θέματα δεν είχαν ποτέ περάσει, ούτε έξω, από εργοστάσιο, ούτε ξέρανε που πέφτει ο Βοτανικός και που η Ελευσίνα η τα Καμίνια του Πειραιά, τι έγινε στην Καβάλα, στον Βόλο, στην Καλαμάτα, στην Πάτρα…\nΚαι ακόμη και σήμερα αγνοούν πως η ελληνική αστική τάξη (η, σωστότερα, η αστική τάξη στην Ελλάδα) είχε, όχι μόνο το εμπόριο της Τουρκίας αλλά ακόμη και χαλυβουργία στην Κάρυστο, πριν ιδρυθεί η νεοελληνική εθνοκρατική οντότητα το 1821 για να κατσικώνεται την «συνέχεια» του έρμου του Εθνους.\nΚαι ούτε διαβάζουν τουλάχιστον διαλεκτικό υλισμό, για να θυμηθούν ότι «το είναι προηγείται του ειδέναι» και, επιτέλους, ο καπιταλισμός γεννήθηκε μέσα από τη Φεουδαρχία, στα Βασίλεια και τα Πριγκηπάτα.\nΗ, έστω, Ιστορία, για να μάθουν π.χ. ότι η νεοελληνική αστική τάξη υπήρχε ήδη σχηματισμένη και ισχυρότατη από τα προεπαναστατικά χρόνια του σύγχρονου νεοελληνικού Εθνους, ότι η αμερικανική αστική τάξη ίδρυσε όχι μόνο το αμερικανικό κράτος αλλά κυριολεκτικά εκ του μη όντος το σπουδαιότερο (προς το παρόν, από οικονομική, στρατιωτική και πολιτική άποψη) Εθνος της εποχής μας, ότι όλα τα σημαντικά κράτη και έθνη-κράτη της εποχής μας ιδρύθηκαν ακριβώς γιατί υπήρχαν οι αντίστοιχες αστικές τάξεις, και ακριβώς για να υποστηρίξουν καλύτερα τα συμφέροντά τους.\nHerr K. 16 Μαΐου, 2011 στις 4:54 μμ #\nΛαθραναγνώστη, δεν ξέρω αν έχεις δίκιο, είναι όμως πολύ σημαντικό που το βάζεις από αυτήν τη σκοπια (και μάλλον η ΝΔ συντάσεται με το πασόκ)\nY 16 Μαΐου, 2011 στις 5:52 μμ #\nTo εφοπλιστικό κεφάλαιο αμφισβητεί το μνημόνιο?\nΑμφισβήτησε μήπως την είσοδο στην ενιαία αγορά και το ενιαίο νόμισμα?\nΕίναι και αυτό κομμάτι του κεφαλαίου με κάργα ευρωενωσιακό προσανατολισμό και εξυπηρετείτε από το δικομματισμό.\nΤο δε ΛΑΟΣ ούτε αυτό αμφισβητεί το μνημόνιο.\nΑρα από ό,τι φαίνεται η θεωρία της ‘εθνικής’ ή ‘εθινκά σκεπτόμενης’ ή αντι-Ευρώ αστικής τάξης στερείται βάσης.\nΕνώ συμφωνώ στο συμπέρασμα στο συγκεκριμένο ερώτημα του ποστ που δίνει ο Σεχτάρ δε μπορώ να μη χρεώσω σε μαύρη προπαγάνδα τη σύνδεση που επιχερείται μπουρδοκλώνοντας εσκεμμένα ‘μικρομεσαίους’ με μερίδες του κεφαλαίο και εμμέσως μερίδες του κεφαλαίου με την ΕΛΕ. Έστω και έτσι ως υποψία για να φυλάμε τα έρ’μα.\nΘα συμφωνήσω ώμως όπως είπα με το κεντρικό συμπέρασμα του Σεχτάρ (αν και είναι ελεεινός Σεχτάρ):\n‘Ομως είναι αμφίβολο αν μπορούν να θεωρηθούν σαν κάποια άξια λόγου οντότητα, με συνεκτικότητα και σχετικά αυτοτελή παρουσία, ώστε να θεωρηθούν “τάξη” και μάλιστα “εθνική”, έστω και σε εισαγωγικά. Για να αξίζει τον κόπο να υπολογίζει το εργατικό κίνημα σε αυτούς.’\nΑς πολεμήσουμε τους Ευρωλελέδες ανθέλληνες αστούς μας κι ας μην προσπαθούμε να εφεύρουμε αντι-ευρωπαϊστές για να κατηγορήσουμε τον διπλανό αριστερό ότι τα ‘χει τακιμιάσει μαζί τους.\nΚάποια πολιτική έκφραση, οι μερίδες του κεφαλαίου του ’60 που αναφέρει νομίζω βρήκαν σε πολιτικούς της Ένωσης Κέντρου του ’70 όπως ο Μαύρος.\nΣτην ίδια γραμμή με τον Σεχτάρ επίσης θα πω ότι τα έθνη – κράτη συμβολίζουν το πάρσιμο της εξουσίας από την αστική τάξη και σε καμία περίπτωση δεν είναι το ‘προστατευτικό κουκούλι’ τους απέναντι στο διεθνή ανταγωνισμό έστω κι αν όλες οι σοβαρές (= καθαρά ιμπεριαλιστικές) αστικές τάξεις χρησιμοποιήσαν προστατευτισμό κατά την εκβιομηχάνιση τους.\nsentic 17 Μαΐου, 2011 στις 4:33 πμ #\nΤavarish σεχταρ θα συμφωνήσω στο μεγαλύτερο μερος του σχολιου σου αλλά θα διαφωνήσω μερικώς στο σημειο που λες οτι η αστική τάξη υπήρχε ήδη σχηματισμένη και ισχυρότατη απο τα προεπαναστατικα χρονια του σύγχρονου νεοελληνικου κρατους.\nΠρέπει να λάβουμε υπόψην μια σειρα οικονομικες,κοινωνικες και πολιτικες παραμέτρους της εποχής σε συνδιασμο και με την φύση και λειτουργια της οθωμανικης αυτοκρατοριας και δεν μπορουμε να είμαστε τόσο απόλυτοι στα συμπερασματα.Κατα την γνωμη μου και με οικονομικους ορους μπορουμε να μιλάμε για αστικά στοιχεία ή για μια ιδιομορφη αστική τάξη αν θες,οχι ομως ακριβως για οργανωμενη αστική τάξη με την μαρξιστική ωρολογια της έννοιας και τα καπιταλιστικά χαρακτηριστικά που αυτή φέρει.Θα θελα να εξηγηθω σε αυτό,αλλα δυστυχως φευγω για τρεις μερες απο το Μοντεβιδέο και δεν προλαβαινω να αναπτυξω οσα θα ήθελα να πω.\nΘα ταν ομως ειλικρινα μια πολυ ενδιαφέρουσα και διδακτική κουβέντα να γινει καποιο ποστ,που θα μπορουσες να ξεκινήσεις και εσυ ο ιδιος,και να τοποθετηθούμε ολοι πανω στο θέμα,σχετικα με την διαστρωματωση της Ελληνικής κοινωνίας τοτε, τα χαρακτηριστικά της και το πως επέδρασαν και επιρρεασαν την πορεια του αγωνα αλλά και την οικονομική και πολιτική εξέλιξη του μετεπαναστατικου κράτους.Εγω παντως με πολυ χαρα και ενδιαφέρον θα συμμετασχω αν ξεκινήσει μια τέτοια συζήτηση.\nτο παρακάτω τραγουδακι με κομμάτια απο γράμματα του γιου της καλόγριας αφιερωμένο σε ολους μας!!!\nλαθραναγνώστης 17 Μαΐου, 2011 στις 1:29 μμ #\nΌπως είπα και στην αρχή, στο άρθρο αυτό παρουσιάζω προσωπικούς μου προβληματισμούς τους οποίους θέλω να μοιραστώ μαζί με άλλους αναγνώστες, και να τους θέσω στην κρίση τους. Απ’ ότι βλέπω μέχρι στιγμής, δεν υπάρχει δεύτερος συνοδοιπόρος και πρέπει να ομολογήσω ότι τα μπέρδεψα και με τα τμήματα της αστικής τάξης που χρησιμοποιώ σαν αναφορά.\nΗ «εθνική» αστική τάξη που αναφέρω, δεν είναι το μεγάλο κεφάλαιο (αν και νομίζω ότι αντικειμενικά πρέπει να περιλάβει και το μεγάλο , βιομηχανικό κυρίως κεφάλαιο που έχει πληγεί), αλλά οι μικρότεροι επιχειρηματίες, και οι ιδιοκτήτες μικρών βιομηχανιών των 10-20 υπαλλήλων, που βασίζουν την επιβίωσή τους στην εσωτερική κατανάλωση, χωρίς να έχουν τη δυνατότητα ανταγωνισμού των εισαγόμενων. Και νομίζω ότι τέτοιες μικρές βιομηχανίες-βιοτεχνίες υπάρχουν πολλές ακόμη, ώστε να μην θεωρούνται ευκαταφρόνητοι.\nΣίγουρα δεν είναι τάξη ξεχωριστή. Είναι όμως τμήμα της αστικής τάξης.\nΥ @ 10\n«……κι ας μην προσπαθούμε να εφεύρουμε αντι-ευρωπαϊστές για να κατηγορήσουμε τον διπλανό αριστερό ότι τα ‘χει τακιμιάσει μαζί τους.»\nΑντιευρωπαϊστές που δεν είναι αριστεροί υπάρχουν και δεν χρειάζεται να τους εφεύρουμε. Το θέμα είναι αν μπορούμε να τους χρησιμοποιήσουμε ή και να τους προσεταιριστούμε εμείς, για τους δικούς μας σκοπούς και να μην συμβεί το αντίστροφο.\nΠάντως, δεν ήταν αυτός ο σκοπός του άρθρου, αλλά μιας και το υποψιάζεσαι, η άποψή μου είναι ότι γρήγορα θα φανεί αν υπάρχει ακούσια ή εκούσια συμπαιγνία του «διπλανού αριστερού» με την αστική τάξη ή κάποιο τμήμα της τέλος πάντων.\nΓια τα έθνη κράτη και την δημιουργία τους.\nΤα έθνη – κράτη, δεν συμβολίζουν απλά το πάρσιμο της εξουσίας από την αστική τάξη.\nΕιναι δημιουργήματα αυτής της τάξης, απαραίτητα για το ξεκίνημά και την ανάπτυξή της.\nΕξασφαλίζουν εργάτες σε καιρό ειρήνης, πιστούς στρατιώτες σε καιρό πολέμου, καθώς και ένα πληθος από εθνικούς νόμους και θεσμούς, που περιλαμβάνουν και τον προστατευτισμό, απαραίτητους για την δημιουργία και διαχείριση του πλούτου.\nΑυτό εννοώ λέγοντας προστατευτικό κουκούλι.\nκομμαντο καλοκαιρινής εντροπίας 17 Μαΐου, 2011 στις 8:36 μμ #\nλαθραναγνώστης 17 Μαΐου, 2011 στις 8:41 μμ #\nκομμαντο καλοκαιρινής εντροπίας 17 Μαΐου, 2011 στις 8:43 μμ #\nκομμαντο καλοκαιρινής εντροπίας 17 Μαΐου, 2011 στις 8:45 μμ #\nΣτο παραπάνω λινκ, πάτε στη ψηφιακή μορφή. Στην ‘εισαγωγή στην ελληνική έκδοση’, ο Κονδύλης κάνει μια πολ΄΄υ σοβαρή ανάλυση για την ελληνική αστική τάξη, διαμόρφωση εξέλιξη κτλ -Δεν είναι έτσι ακριβώς όπως τα λέει ο Σεχτάρ\nκομμαντο καλοκαιρινής εντροπίας 17 Μαΐου, 2011 στις 8:47 μμ #\nΕδώ επίσης, δείτε τη διπλωματική εργασία του συντρόφου για την θέση και τις ταλαντεύσεις του ΣΕΒ σε σχέση με την ενταξη στην ΕΟΚ την περίοδο ’74-’79.\nmels 18 Μαΐου, 2011 στις 11:37 πμ #\nY 18 Μαΐου, 2011 στις 2:37 μμ #\n‘Ήρθε η ώρα η ελληνική αστική τάξη να αποχαιρετίσει οριστικά τα όνειρα του Κωνσταντίνου Καραμανλή και του Κώστα Σημίτη για ισότιμη συμμετοχή στην πρώτη ταχύτητα μιας ευημερούσας Ευρώπης. Ήρθε η ώρα, η μεταλλαγμένη, μεταπρατική ελληνική ολιγαρχία των τραπεζιτών και των εφοπλιστών να συμβιβαστεί με την ιδέα μιας περιφερειακής χώρας της ιμπεριαλιστικής αλυσίδας, ενός «Μεξικού της Γερμανίας στη Μεσόγειο»» – http://aristerovima.gr/details.php?id=2315\n‘αρακτηριστική είναι η γερμανο- ολλανδική πρόταση, που κερδίζει έδαφος, για τη δημιουργία διεθνούς οργανισμού εκποίησης των…ελληνικών, κρατικών επιχειρήσεων και για την εγκατάσταση κομισάριων της Ε.Ε. σε κάθε ελληνικό, οικονομικό υπουργείο’\nόπως μετεμφυλιακά και μέχρι τη δεκαετία του 60 με τους αμερικάνους. Επιβεβαιώνω την πληροφορία μέιλ που έλαβα από συνάδελφo:\n‘Amazing news that I first read on financial journo Martin Visser’s blog:\nDutch economics minister De Jager and some economic ministers from other Member States want to force the Greek government to privatise state owned companies and real estate.\nIf it’s up to these ministers, Athens won’t be allowed to do this themselves, but an independant institution would do it on behalf of the Ggreeks!\nVisser concludes: to send an outsider to a country to enforce sell-off of state property starts looking a lot like the execution of a default.\nI now found the news in English: http://www.dutchnews.nl/news/archives/2011/05\nλαθραναγνώστης 18 Μαΐου, 2011 στις 6:33 μμ #\nΤώρα πλάκα μας κάνει ο ΠΠ που ο Καραμανλής και ο Σημίτης, είχαν «όνειρο» την ισότιμη συμμετοχή της Ελλάδας στην Ευρώπη?\nΘλιβερά ενεργούμενα ήταν!!


«Είμαι γυναίκα κι έφτασε το πλήρωμα του χρόνου μου» - Χανιώτικα Νέα\n«Είμαι γη./ Να περπατιέμαι και να οργώνομαι./ Να με ποτίζουν και να δρέπουν τους καρπούς μου./ Ο κόλπος μου αγκαλιάζει τους σπασμούς των κυμάτων/ θάλασσα είμαι με παλίρροια και μ’ άμπωτη./ Ταξιδεύω και πνίγω./ Και στα νερά μου πνίγομαι./ Τα σπλάχνα μου καίγονται, τα σπλάχνα μου καίνε./ Αγνοημένη, δυναστευμένη, σιωπηλή/ μαινάδα που ξεσκίζω/ Μήτρα εγώ ανθρώπων και θεών/ μνήτρια είμαι των μυστών./ Είμαι γυναίκα κι έφτασε το πλήρωμα του χρόνου μου». Το ποίημα “Γυναίκα” της Νάνσυς Δανέλη. Μένω πάντα πολύ στους τελευταίους στίχους που, όταν το θυμούμαι και το θυμούμαι συχνά, δεν ξελείπουν οι αφορμές. «Είμαι γυναίκα/ κι έφτασε το πλήρωμα του χρόνου μου». Είναι φανερό τι θέλει να πει η ποιήτρια!..\nΗ Παγκόσμια Ημέρα της Γυναίκας σήμερα, 8 Μαρτίου. Η Διεθνής Ημέρα των Δικαιωμάτων των Γυναικών, για να είμαστε ακριβείς. Με τη βούλα του ΟΗΕ από το 1977. Στις διαμαρτυρίες των γυναικών στις αρχές του 20ου αιώνα στην Ευρώπη και στις ΗΠΑ, που ζητούσαν ίσα δικαιώματα, καλύτερες συνθήκες εργασίας, καθώς και δικαίωμα ψήφου, έχει τις ρίζες της αυτή η ημέρα. Μια ημέρα που δεν είναι απλά μια ευκαιρία “ξεσαλώματος” για τις γυναίκες και έκφρασης αγάπης προς το άλλο μισό για τους άνδρες, αλλά εξ ορισμού ημέρα κινητοποιήσεων. Ονειρο θερινής νυκτός, σε πολλές περιπτώσεις η ισοτιμία ανδρών – γυναικών. Για να μην αναφερθώ σε κραυγαλέες καταστάσεις.\nΤο καλύτερο μέρος για να είσαι γυναίκα είναι η Ισλανδία, το καλύτερο μέρος για να είσαι γυναίκα πολιτικός είναι η Ρουάντα, το καλύτερο μέρος για να είσαι γυναίκα “αφεντικό” είναι η Ταϊλάνδη, και το καλύτερο μέρος για να κερδίσεις χρήματα είναι το Λουξεμβούργο. Πάμε παρακάτω: Το καλύτερο μέρος για να πάει στο Πανεπιστήμιο είναι το Κατάρ, το καλύτερο μέρος για μακροζωία είναι η Ιαπωνία, το καλύτερο μέρος για να πάρει διαζύγιο είναι το Γκουάμ, το καλύτερο μέρος για τις γυναίκες οδηγούς είναι η Ινδία και (τι έκπληξη!) το καλύτερο μέρος για να γεννήσει είναι η Ελλάδα. Αυτά υποστήριζε σε ρεπορτάζ, που πραγματοποίησε πριν από εφτά χρόνια η βρετανική εφημερίδα “The Independent” (βλ. εφ. “Το Βήμα”, 4 Μαρτίου 2012). Οχι δεν έχω υπόψη μου παρόμοιο ρεπορτάζ για το ποιο είναι το χειρότερο μέρος να είσαι γυναίκα…\nΑπ’ το πλευρό του άνδρα, του Αδάμ, έπλασε ο Θεός της γυναίκα, την Εύα. Ούτε απ’ το κεφάλι του, γιατί δεν είναι ανώτερή του, ούτε απ’ τα πόδια του γιατί δεν είναι κατώτερή του. Απ’ τον Θεό δοσμένη η ισότητα των δύο φύλων, κατά τον Αγιο Ειρηναίο Γαλανάκη τον Χριστιανό που έλεγε ωστόσο, αστειευόμενος, και το άλλο. Και βέβαια είναι κεφαλή της οικογένειας, παιδιά μου, ο άνδρας, η γυναίκα όμως είναι ο λαιμός και η κεφαλή πάει, όπου την πάει ο λαιμός… Εχοντας υπόψη του και την επικρατούσα την Κρήτη, ακόμα(;) μητριαρχία.\nΓυναίκα μάνα, γυναίκα αδελφή, γυναίκα σύζυγος, γυναίκα ερωμένη, γυναίκα μόνη, γυναίκα μονογονεϊκής οικογένειας, γυναίκα – γυναίκα… Γυναίκα των σαλονιών, γυναίκα του δρόμου, γυναίκα της βιοπάλης, γυναίκα – γυναίκα… Γυναίκα αγρότισσα, γυναίκα επιστήμονας, γυναίκα πολιτικός, γυναίκα εργάτρια, γυναίκα – γυναίκα. Γυναίκα της σημερινής σύγχρονης πραγματικότητας, γυναίκα της αυριανής αχαρτογράφητης κατάστασης, γυναίκα του παλιού καιρού, γυναίκα – μάνα μου. Ηλιο μ’ ήλιο το μεροκάματό της, ήλιο μ’ ήλιο το νυχτοκάματό της. Πανταχού παρούσα και τα πάντα πληρούσα!\n«Πριν απ’ τα μάτια μου ήσουν φως,/ πριν απ’ τον Ερωτα έρωτας,/ κι όταν σε πήρε το φιλί/ Γυναίκα». Το ποίημα “Επίγραμμα” από τους “Προσανατολισμούς” του Οδυσσέα Ελύτη. Και το ποίημα αυτό το θυμούμαι συχνά… Είναι φανερό τι θέλει να πει ο ποιητής!..\n8 Μαρτίου 2019 11:40 πμ


Λάκης Λαζόπουλος: Διαγνώστηκε θετικός στον κορονοϊό - 29.12.2021, Sputnik Ελλάδα\nΝόσησε ο Λάκης Λαζόπουλος από κορονοϊό, χωρίς ωστόσο να δίνει λεπτομέρειες για την υγεία του. Δείτε την ανάρτησή του. 29.12.2021, Sputnik Ελλάδα\nΘετικός στον κορονοϊό διαγνώσθηκε ο Λάκης Λαζόπουλος, κάτι που το γνωστοποίησε ο ίδιος ο ηθοποιός στο Instagram.Σύμφωνα με όσα έγραψε, έχει ενημερώσει όλους τους ανθρώπους που έχει έρθει σε επαφή. Συγκεκριμένα έγραψε πως μέχρι τις 3 Ιανουαρίου μπορεί να έχουμε προλάβει να κολλήσουμε όλοι!\nλάκης λαζόπουλος, κορονοϊός, covid-19, sars-cov-2\n00:21 29.12.2021 (Ανανεώθηκε: 11:04 29.12.2021)\nΝόσησε ο Λάκης Λαζόπουλος από κορονοϊό, χωρίς ωστόσο να δίνει λεπτομέρειες για την υγεία του. Δείτε την ανάρτησή του.\nΘετικός στον κορονοϊό διαγνώσθηκε ο Λάκης Λαζόπουλος, κάτι που το γνωστοποίησε ο ίδιος ο ηθοποιός στο Instagram.\nΣύμφωνα με όσα έγραψε, έχει ενημερώσει όλους τους ανθρώπους που έχει έρθει σε επαφή.\nΣυγκεκριμένα έγραψε πως μέχρι τις 3 Ιανουαρίου μπορεί να έχουμε προλάβει να κολλήσουμε όλοι!\n© Φωτογραφία : instagram.com/lakislazopoulos_officialΛάκης Λαζόπουλος\n© Φωτογραφία : instagram.com/lakislazopoulos_official


Η ποιότητα των αγροτικών προϊόντων, προτεραιότητα για τον Νομό Καρδίτσας - AGRO-Business\nΠαναγιώτα Βράντζα, Βουλευτής Ν. Καρδίτσας ΣΥΡΙΖΑ – Κτηνίατρος\nΟ Νομός Καρδίτσας αποτελεί ένα από τα πληρέστερα οικοσυστήματα στην καρδιά της θεσσαλικής γης, που συνδυάζει αρμονικά τις πεδινές με τις ημιορεινές και τις ορεινές περιοχές.\nΠρόκειται για ένα εξαιρετικά ευνοϊκό περιβάλλον ως προς την ανάπτυξη εκτεταμένης καλλιέργειας και εκτατικής κτηνοτροφίας, ιδίως στα ορεινά και ημιορεινά, αλλά και για ένα ιδανικό περιβάλλον ως προς τη μελισσοκομική παραγωγή και καινοτομία.\nΔιαχρονικά, ένα σημαντικό κομμάτι της γεωργικής παραγωγής του νομού αποτελεί η συστηματική βαμβακοκαλλιέργεια. Σύμφωνα με τα επίσημα στοιχεία, την περίοδο 2014-2015, ο νομός μας κατατάχθηκε πρώτος πανελλαδικά ως προς τις καλλιεργήσιμες εκτάσεις βάμβακος, με 480.327 στρέμματα, 9.327 παραγωγούς και 160.473.348 κιλά βαμβάκι.\nΩστόσο, τα τελευταία αρκετά χρόνια, η έμφαση δεν αποδίδεται τόσο στην ποιότητα, όσο στην ποσότητα του παραγόμενου προϊόντος και στις συνδεδεμένες με αυτό ενισχύσεις. Αλλωστε, το βαμβάκι δεν πιστοποιήθηκε ποτέ, είτε σε εθνικό είτε σε περιφερειακό επίπεδο, με αποτέλεσμα η δεδομένη ποιοτική ανωτερότητά του να μην αντικατοπτρίζεται ούτε στη θέση του προϊόντος στη διεθνή αγορά ούτε και στην τιμή του.\nΕίναι δεδομένο ότι οι αναγκαίες υποδομές υπάρχουν, τόσο σε μηχανολογικό εξοπλισμό όσο και σε επίπεδο τεχνογνωσίας. Αποτελεί, ωστόσο, θέμα αποτελεσματικής οργάνωσης και ουσιαστικών συνεργασιών, ώστε το εθνικό αυτό προϊόν να πιστοποιηθεί και να κερδίσει τη θέση που του αξίζει στη διεθνή αγορά βάμβακος. Προς τον σκοπό αυτό, είναι εξαιρετικά σημαντική η προσπάθεια που καταβάλλεται πλέον στις μέρες μας, στο πλαίσιο του Εθνικού Κέντρου Ποιοτικού Ελέγχου, Ταξινόμησης και Τυποποίησης Βάμβακος, αλλά και της Διεπαγγελματικής Οργάνωσης Βάμβακος.\nΣτον δυναμικό κλάδο της μελισσοκομίας, στην Καρδίτσα ξεκίνησε η δημιουργία ενός νέου μελισσοκομικού συλλόγου -με προοπτική δημιουργίας συνεταιρισμού και ένωσης παραγωγών στη συνέχεια-, ο οποίος έχει αναδείξει, μεταξύ άλλων, τη σημασία του μοναδικού παγκοσμίως μελισσοκομικού φυτού που εντοπίζεται στην περιοχή του Μεσενικόλα, με την ονομασία «centaurea messenicolasiana», το οποίο, εφόσον καλλιεργηθεί συστηματικά, μπορεί να αποδώσει ένα εξαιρετικό μελισσοκομικό προϊόν Προστατευμένης Ονομασίας Προέλευσης (ΠΟΠ).\nΔεν είναι τυχαίο ότι ο νομός μας είναι από τους πρώτους στη χώρα σε μελισσοκόμους-παραγωγούς. Διαθέτουμε, προφανώς, ένα ιδανικό περιβαλλοντικό οικοσύστημα, το οποίο παρέχει, δυνητικά, τεράστιες δυνατότητες και προοπτικές. Ωστόσο, απαιτείται συγκροτημένη οργάνωση των παραγωγών και, ασφαλώς, διαρκής επιστημονική βοήθεια, τεχνική υποστήριξη και οικονομική αρωγή.\nΠέραν των συγκριτικών πλεονεκτημάτων του φυσικού περιβάλλοντος, πρέπει να υπάρξει και ο αναγκαίος σχεδιασμός και συντονισμός. Δυστυχώς, τα σχετικά προγράμματα των τελευταίων ετών, αν και παρείχαν σημαντικές δυνατότητες για τους παραγωγούς και την τοπική οικονομία, δεν αξιοποιήθηκαν στη βάση ενός συγκροτημένου σχεδιασμού και, ως εκ τούτου, δεν απέφεραν τα αναμενόμενα αποτελέσματα.\nΤέλος, αποτελεί κοινό τόπο ότι ο ορεινός και ημιορεινός όγκος του νομού μας, με εκτεταμένους βοσκοτόπους για αιγοπρόβατα και βοοειδή, προσφέρει το κατάλληλο περιβάλλον για την παραγωγή προϊόντων άριστης ποιότητας, με εξαιρετικές δυνατότητες διάθεσής τους τόσο ανά την επικράτεια όσο και στο εξωτερικό.\nΤο σύνθημά μας πρέπει να είναι «ελληνικά ποιοτικά προϊόντα». Προϊόντα με υπεραξία, μέρος της οποίας θα καρπώνεται ο Καρδιτσιώτης παραγωγός, αλλά θα παρέχουν και την αναγκαία ασφάλεια και εμπιστοσύνη στον Ελληνα και ξένο καταναλωτή.\nΑυτό σχεδιάζουμε και με αποφασιστικότητα και ρεαλισμό μπορούμε να το πετύχουμε.